
: DE COENIS HOMERICIS. 


Ne quis mihi vitio vertat, quod de coenis Homericis dis- 
serens argumentum nimis minutum atque humile mihi ele- 
gerim, commemorare volo me ne parvas quidem res ei, 
qui antiquarum litterarum studio operam dederit, negli- 
Bendas esse putare neque me iis superiorem habere, qui 
eandem materiam tractandam sibi olim proposuerunt quo- 
rumque scripta adhuc exstant. In ipsa quaestione tractanda 
"id potissimum studui, ut Homerum ex ipso Homero, ut 
ita dicam, explicarem, et ubi interpretum sive veterum 
sive recentiorum insignes errores aut carminum corruptelas 
deprehendisse mihi viderer, ea indicarem et quantum possem 
emendare conarer. Maxime vero laetabor, si ad melius 
intelligenda carmina Homerica quantulumcuaque erit attu- 
lisse dicar et si agnoscetur industria mea, quum acuminis 
parum mihi esse optime sciam. 


Caput I. 
DE CIBIS ET POTU. 


81. De pane. Panis, qui ciborum fere antiquissimus 
videtur fuisse cujusque jam apud Homerum usus est vul- 


garis, significatur vocabulis ἄρτος et σῖτος, quorum prius 
1 


2 


de singulis panibus sive triticeis sive hordeaceis?) usur- 
patur, alterum nomen collectivum est idemque saepius, si 
carni opponitur, quemvis cibum frumentarium, si potui, 
quaevis edulia, omnem denique victum?) denotat. Vario 
modo vox πύρνος γε] πύργον explicatur. Plerique enim 
σιτίον supplentes πύρνον panem triticeum esse dicunt; 
at eur mendicis, qui soli πύρνον inter aliorum cibos non 
nominatum accipiunt, triticeus potissimum panis prae- 
beretur? Quin etiam, si cum Philemone*) consentiremus 
σεύρνον esse panem e tritico non cribrato confectum et 
omnia in se continentem"), mirum certe esset, quod men- 
dicis certum panis genus fuisset destinatum. — Maxime, si 
argumenta adessent, eorum probarem sententiam, qui illa 
voce frustulum panis significari ajunt; ita enim bene con- 
jungerentur πύρνον et χοτύλῃη eaque mendieis proprie 
tribui dicerentur?). Farinae duo genera Homerus statuere 
videtur, hordeaceam et triticeam, sed hordeaceam proprie 
ἄλφιτα, triticeam ἀλείατα eum nominasse^") certo affirmari 
non potest neque, quamvis varius farinae usus esset, ullum 
in Homeri carminibus vestigium est placentam quandam 
vel pultem ex ea factam esse, quod interpretum plerique 


1) Passovius quidem (Lex. editio V) ἄρτον praecipue panem triti- 
ceum esse vult, quia hordeaceus proprio vocabulo μάζα significetur; 
sed hujus vocabuli in neutro carmine Homeri mentio fit. 

2) π, 83. — ?) Ita Etymol. M. Suidas et Hesychius. 

4) Apud Athenaeum III. p. 114 D. cf. Animadv. 

5) ef. Athen. HII. p. 110 E. de voce αὐτόπυρος, quem ille dicit 
panem cibarium esse, cui nihil furfuris ademtum sit. cf. animadv. ad 
hune locum. — 5) o, 312. 

7) id quod est in schol. ad v, 108. Schol. quidem ad β, 290 ex- 
plicat ἄλφιτα τὰ i» χριϑῶν ἄλευρα χαὶ τὰ i» σίτων; sed propter 
v, 108 aliquid interesse inter ἄλφιτα et ἀλείατα videtur. 

affirmant)... Contra. ea. ut ἄλφιτα farinam fuisse censea- 
mus, inter alia hoc potissimum nos commovet, quad ταμίη 
ἄλφιτα χεῦεν ἂν ἐυρραφέεσοι Óopotow?); neque quid- 
quam aliud ἀλφίτου &xv$?) est nisi mola, nempe farina 
hordeacea). Tria alia frumenti genera, ὄλυρα, Lew et 
κρῖ, ut ego memini, tantum de equorum cibo usurpantur, 
unde quis conjectaverit in vocibus xoi et χρυϑαΐί prorsus 
eandem notionem non inesse). 

8 2. De opsoniis. Eorum ciborum, qui praeter panem 
eduntur, primum locum caro obtinet variarum pecudum, 
imprimis suum, ovium, caprarum, boum. In omnibus 
autem bestiis mactandis pinguetudo praecipue respiciebatur; 
ita caprae, quae ad coenam mactantur, fere semper zríovec 
appellantur et ex subus eliguntur σίαλοι ζάτρεφοι. Boves, 
ut bestiarum maximae, praecipue in conviviis mactari sole- 
bant amplioribus et in Sacris; ubi autem enumerantur 
pecudes ad procorum coenas quotidie adductae*), de bubus 
omnino sermo non est. Eligebantur vero πεγνταέτηροι, 
quod ea aetate optimi esse eredebantur"). Neque singulas 
pecudum partes pariter aestimabant et inter delicatiores 
quidem cibos praesertim terga?) numerabant. Ea regum 
potissimum γέρα sunt?) eorumque partem convivae sibi in- 


1) cf. Heynium ad 4,630 et Nitzschium (Ecklaer. Anmerk. z. 0d.) 
ad 8, 289 sq. 

?) 8,380. cf. 4,640 ἄλφιτα πάλυνεν. — 3) c£. epitheton μυλήφατος. 

^) cf. de hoc genitivo Krueger. Gramm. T. II. δ 47, 8, 1 εἱ 5,2. 
Quod ad rem; praeter ἀλφίτου ἀκτήν apponi χάνεον sc. pane repletum 
disertis. verbis narratur 4, 630 sq. 

5) ef. de his frumentis lexicogr. — Ν ad 9, 39 sq. 

5) &, 105. Festis diebus major numerus est. — 7). schol. ad B, 409. 

*) ódyie, νῶτον, νωτιαῖα cf. Ι, 207 sq. Koeppen. ad H, 891. 

?) d, 66. Quare verba ὄψα, οἷα ἔδουσι διοτρεφέες βασιλῆες (γ, 480) 

vicem caritatis atque honoris causa interdum impertiunt?). 
Ubi sacra erant, praeter carnem viscera etiam gustabant 
victimarum, quarum comburere solebant capita, linguas ?), 
ossa femorum (μηρία. omento operta, quibus erudas ex 
omnibus victimae membris decisas particulas imponebant 
(ὠμοϑετεῖν). Liceat mihi, quamvis a dissertatione mea 
paullo remotiora sint, afferre argumenta, quibus illam 
vocis μηρία explicationem puto confirmari. Favet scho- 


liorum. testimonium?) neque vox éxzcuvew aliud quid- . 


quam nisi exsecare significat. 'lum id ipsum, quod omento 
ossa (μηρία) cooperuerunt, ea de causa fecisse videntur, 
quod ita ossa facilius comburebantur. Omento autem et 
ossibus copiosissimus certe nidor, quo diis nihil gratius, 
in coelum ascendit. Qui contra dicunt pietatem erga deos 
requirere, ut optimae victimarum partes diis consecrentur, 
i| non reputant etiam terga relicta fuisse, deinde diis, qui 
re vera antiquissimis temporibus hominum in sacris con- 
vivae esse putabantur, ab omnibus victimae membris ca- 
runculas desectas esse, denique sacrificantibus, quamvis 


ad hunc fortasse cibum quam maxime spectant. Cavendum iamen est, 
ne verborum ὄψα, ἐδωδή, εἴδατα generalem notionem finibus nimis 
angustis includamus. lta ὄψα ad solam carnem referre solent inter- 
pretes. Quid vero dicunt veteres? Πᾶν τὸ ἐσϑνόμενον (Sch. ad 1, 489) 
aut ὅτν πᾶν τὸ προςεσϑιόμενον ὄψον ἔλεγον oi παλαιοί aut πᾶν ngoc- 
ὄψημα, πᾶν τὸ μετὰ ἄρτου ἐσϑιόμενον. Sic caepa ὄψνον ποτῷ nomi- 
natur (4, 630); ὄψον et 200», disjunguntur itaque diversos cibos signi- 
ficant (5 {{ c£. N.) et ὄψα Ulixi profecturo dantur (s, 267), ubi car- 
nem inteligendam esse non probabile est, quae hand facile integra in 
itinere maneat. Denique oówov a verbo ἕψω derivandum esse videtur 
atque ita omne coctum significaret. cf. Passov. Athen. p. 27 A. 

1). 9, 414 sq. cf. 483; E, 487 sq. H, 321. — ?) y, 341 cf. N. 

3) ad A,.460. 


΄ 


y -————— 


cT. wm 


9 


pio animo repletis, hoc imprimis cordi fuisse, ut post 
sacra superessent, quae lautum epulum praeberent. Prorsus 
vero se abstinebant victimis ad jura juranda caesis). Inter 
humiliorum hominum cibos referendi sunt stomachi caprini 
sanguine et adipe repleti?) et in veru tosti?). A pasto- 
ribus et nomadibus caseus edebatur), qui tamen, potui 
χυχξδών immixtus, et in heroum cibis fuit. Pisces vero 
pro vili nec alibili cibo habebantur*); nullus enim locus 
exstat, quo a principibus viris esi fuisse dicuntur, nisi 
ubi certa causa, ut fames, additur?^). Ceterum quoniam 
Homerus heroes in Odyssea celebratos piscibus vesci so- 
litos quidem fuisse numquam indicavit, sed summam potius 
necessitatem causam fuisse dicit, accipi non potest discrimen 
illud, quod inter Odysseae et Iliadis tempora et mores inde 
quod in Odyssea heroes piscibus vescantur, in lliade ab- 
stineant, nescio quis statuit, multi postea agnoverunt. 
Homines viliores. contra pisces edere solitos fuisse ex eo 
apparet, quod multis locis Homerus piscatus mentionem 
facit"). . Haec quidem sunt, quae cibo fuisse poeta planis 
verbis enarrat; multa vero in enumerandis cibis silentio 
ille praeterit, de quibus, priusquam singula adeam, hoc 
in universum esse monendum existimo. Nemo non con- 
cedet, quod veterum interpretum egregiis notis confirma- 

!) 7, 268. Schol, ad r, 310. — ?) o, 44 sq. 

3) v, 25 sq. cf. schol. 

ἢ à, 88; &, 219. Quomodo praeparatus sit, docetur E, 902 sq. 

5) [n contrarium modum explicat Plutarch. Sympos. p. 657 (Reisk.) 
cf. p. 918, sui scilicet aevi mores Homericis aequans. 

5) d, 368 sq.; u, 380 sq. 

7) 15, 406; 9, 80 sq.; », 194; y; 988 cf. N. ad. 0, 868 sq. Athen. 
p. 9 D; 18 A sq. et animadv. Tom. I, p. 117. 157; Plato de republ. III, 
p. 210 (ed. Mass.). 

tur), Homerum non solum quid dicendum esset conside- 
ravisse, verum etiam quid silentio praetereundum). [τὰ 
saepe leviter rem tangens singula auditoribus praebuit illu- 
stranda, Hoc etiam in enumerandis cibis, fortasse ne nimis 
a carminis heroici gravitate recederet, fecisse mihi ille vide- 
tur. Quum enim dicat anseres a Penelope fuisse altos?) 
quumque turdorum et palumbium describat aucupium ten- 
diculis factum), quid inde sequitur nisi aves fuisse in 
coenis appositas^)? Itidem ne aprorum^) quidem, hinnu- 
leorum, leporum"), cervorum denique et capellarum fera- 
rum^) venatus alia de causa ab heroibus institutos esse 
veri simile est, quam ut feris illis vescerentur, quod qui- 
dem diserte narratur de capellis et cervis, quorum sapor 
ut jucundus laudatur?). Neque pomorum, quae in hortis 
coluntur, varia genera ^), etsi in dapibus haud enumeran- 
tur, apposita fuisse negaverim"). Num olera inter cibos 
referenda sint minus constat"), quamquam de eorum cultu 
vix dubitandum est propter πρασίας in hortis descriptas"), 
quod verbum optime a voce πράσον derivatur et λαχαγίας 
vel λαχανείας hoc est areas olitorias significare in scholiis 
traditur. Fortasse etiam illa μενοεικής παντοίη ξδω δή, 


!) Schol. ad 4, 450 et 9, 52. — ?) Grammatici hanc dicendi figu- 
ram τὸ σιωπώμενον vocant. — 3) τ, 536. 

*) y, 468 sq. Etiam sagittis aves petuntur cf. 4^ 852 sq. 

5) u, 990 sq. nihil aliud declaratur, quam aves non omnes pro 
esculentis esse habitas. — 5) τ, 439 sqq. — 7) 4, 243; o, 295; K, 361. 

8) x, 171; », 154 sq. 

9) x, 180 sq. Terpstra (Antiquitas Homerica) nimis caute in hae 
re agit, ne quid in mores Homericos inferre videatur. Sed quas 
affert venationis causas (III, 1, 3) eae non sufficiunt. 

10) η, 11 sq.; o, 246; 1, 542. — 1!) cf. Athen. p. 24 F. 

12) Athen, l.l. de ea re non dubitat. — 13) », 127. 

de qua ζ, 76 sermo est, ad olera spectat. Αἱ contra opi- 
nionem nostram afferri possit fabas et ciceres ut viles 6 
frumento ejici') et Homerum, quum de Lotophagis ut 
mirum. quoddam narret &rJuvov εἶδαρ eos edere, videri 
de Graecis idem negare voluisse. Minime heroum victui 
convenire nobis videbitur et veteribus jam visum est, quod 
ostreis illi vescuntur; sed ne hoc quidem dubitandum est, 
quippe quum in similitudine?) poeta de homine loquatur, 


7) Ν, 588 sq. Prave locum intellexit Friedreich. (Realien in Il. ἃ, 
Odyss.) p. 253. cf. schol. et Herodot. II, c. 37. 

?) Π, 1417 sq. Satis memorabile scholion ad hunc locum exstat, 
quod tamen in singulis refellere non difficile est. Οὐχ ὁμοῖα τοναῦτα 
τῇ ἄλλῃ περὶ τοὺς ἥρωας διαίτῃ" οὐδὲ γὰρ οὐδὲ τοὺς ἁβροσιαίτους 
Φαίαχας ἢ μνηστῆρας τοῖς τοναύτοις χρωμένους εἰςήγαγεν (sane quod 
hujusmodi res modo tangere solet). ἦτον οὖν ὅπερ αὐτὸς ἀλλαχόϑεν 
ἠπίστατο τοῖς ἥρωσν περιέϑηχεν (concedo, sed haec certe Homerica 
sunt; nihil vero aliud quaerimus, quam quae Homerus, antiquissimus 
testis, heroibus attribuerit) οὐχ ὡς ἀεὶ χρωμένων τοῖς ὀστρέοις πρὸς 
τροφὴν τῶν ἡρώων, πρὸς ἀνάγκην δὲ ἐν πλῷ τοῦτο γάρ φησιν ὃ Πάτρο- 
χλος" ἐπιφέρεν γοῦν νηὸς ἀποϑρώσκων (semper ostreis usos esse 
heroas re vera demonstrari non potest, sed audacius ait sceholiasta id 
modo propter necessitatem in itinere faclum esse.  Navigio enim ipso, 
ex quo desilit urinator, in eum locum vehitur, ubi ostreae saxis ad- 
haerentes inveniuntur. Porro, quae in similitudine Homerus attingit, 
non ad rem simul factam pertinent.) οὐδὲ γὰρ ἰχϑύσι χρωμένους εἷς- 
ἤγαγεν ἢ ὄρνισιν, GÀX ὁμῶς dv ἀνάγκην χαὶ τοῖς τοιούτους ἐπιχει- 
ροῦσιν οὗ Ὀδυσσέως ἑταῖρον᾽ χαϑόλου γὰρ τὴν τοιαύτην χρῆσιν διὰ 
τὸ μιχροπρεπὲς παρῃτήσατο, κρέασιν δὲ ὀπτοῖς χρῆσϑαι αὐτούς φησιν, 
ἵνα καὶ in ᾿Αχιλλέως εἰπεῖν δυνηθῇ" τῷ O' ἔχεν Αὐτομέδων, t&uvs 
δ᾽ ἄρα δῖος ᾿Αχιλλεύς, ὅρα δὲ οἷον ἣν ἰχϑὺν καϑαίρειν τὸν τῆς Θέ- 
τιδος ἢ τὸν ζωμὸν ἕψειν (At nescio quid in edendis piscibus vel avibus 
per se humile sit; singula talia in. coena enumerare sane recedit a car- 
minis epici sublimilate.. Carnem autem. parare el coquere laborem he- 
roibus magis dignum esse, quam pisces el aves non intelligo. | Et ad- 

qui urinatus ostreas colligat. An putandum est ostreas 
captas esse, ut ad oculorum voluptatem exponerentur? 
Ne quid omittam, affero inter liberorum nutrimenta ovium 
pingue et medullam"). Dii, ut notum est, ambrosia et nectare 
utuntur, quorum summam teneritatem optime poeta expres- 
sisse. videtur Τ', 352 sq., ubi ea inscio Achilli a Minerva 
instillantur. Quia vero proprium deorum est nectare et 
ambrosia vesci, hominum mortalis natura eo saepius nota- 
tur, quod ἀρούρης καρπὸν vel “ημήτερος ἀκτὴν ἔδουσιν. 
Valde enim corporum natura varia est pro vario victu, quo 
quis utitur). 

83. De potu. Quaerenti, quae potui Homericis fue- 
rint hominibus, praeclarum se offert testimonium multa 
non diserte commemorasse Homerum, de quibus dubitari 
vix possit. Numquam enim de bibenda aqua, potu omnium 
hominum et temporum communi, loquitur. Lactis usus 
potissimum apud pastores et nomades reperitur). In 
coenis et inferiores homines et nobiles utuntur vino, quod 
apud Homerum saepe summis laudibus effertur. Ne fe- 
minae quidem neque liberi vino abstinent?). | Vinorum 
autem varietas non in colore constitisse videtur, quo- 
niam albi vini ne minima quidem mentio fit; sed pro 
temperatione^), pro aetate, pro origine aut pluris aut 
minoris vinum aestimatum est.  Meracius?) enim et ve- 


erant coqui et ministri, siquidem heroibus talia curare inhonestum erat. 
cf. Athen. p. 18 AB.; p. 660 B. 

1) x, 501 cf. schol. — ?) Nw, 322; Z, 149. — 3) E, 340 sq. 

*) 4 249 sq. εἴ. B, 469; N, 5. — 5) & 11; v, 5T; 1, 489. 

$) Semper fere temperatur vinum; v. infra. 

7) Est οἶνος ζωρότερος, quo hospites honorat Achilles (1, 203). 
cf. Athen. p. 423 D. sq. Koeppen. ad 1, 203 et auctores ibi citatos. 

tustius") vinum constat in majore pretio fuisse. Inter terras 
autem, quae vinum bonum dicuntur procreare, Lemnos atque 
Thracia laudantur, ex vinis vero Thraciis Ismarium?) illud 
maxime celebratur, validissimum atque suavissime olens, 
ϑεῖον ποτόν. Vinum Pramnium, quod cyceoni immisce- 
batur, unde nomen habeat, me nescire fateor, lectorem bene- 
volum ad scholia?) delegans, ubi ex octo fere, quae ex- 
stant, explicationibus eligat, quam voluerit. Ille χυχεών, 
eujus modo mentionem feci, e vino Pramnio, farina, caseo 
caprino, melle mixtus erat). Ad vinum interdum caepas 
edebant?) ^Asservabat vinum rerum domesticarum admi- 
nistra, cui potissimum curae erat?), in cella penaria^), ubi 
secundum parietes deinceps magnae urnae stabant vino 
mero repletae^), quae, ut vinum posset exhauriri?), supra 
os latum habebant operculo clausum. | Urnam relinere pro- 
prie exprimitur verbis οἰγγύναν οἶνον καὶ λύειν κρή- 
Osuro"). Ex urnis vinum exhauriebatur in amphoras, 


Scholia variis modis explicant, cur Achilles tale vinum apponi jusserit. 
At haec praetermittamus. . Comparativum facile ita explanabis: vinum 
minus mixtum, validius appone, quam tu mihi miscere solitus es. 

!) Vinum per multos interdum annos asservatur B, 940; y, 391. 

?) 4, 196 sqq. — 8) 4, 639 et x, 235. 

^) 4, 688 sqq. x, 234 sq. ἐχύχα, unde nomen. 

5) 44, 630 cf de hoe usu Friedr. p. 254 ibique adnot. 

8$) B, 950 c£. ,, 207. — ἡ B, 887 sq. 

*?) Quod Friedr. p. 20 dixit in utribus caprinis plures annos vinum 
esse asservatum demonstrari non potest. — 85) g, 349; y, 305. 

?) y, 392. Vox χρήδεμνον vario modo explicatur. Ut omittam 
schol. M, quod de ore quodam in operculo dolii confecto fabulatur, 
scholia alia et Eustathius putant ipsum operculum eo significari nimium 
a primitiva verbi notione recedentes, ut monuit Nitzschius, qui ad Τροίης 
χρήδεμνα i. e. moenia respiciens de cireulo, quo operculum teneatur, 
cogitare mavult. Fortasse χρήδεμνα potius vincula supra operculum 

quas profecturi secum ferebant operculo reclusas!); saepius 
tamen peregrinantes vinum habebant utribus inclusum. 


Caput II. 
DE TEMPORE, QUO CIBUM CEPERINT. 


81. Ζεῖπνον. Quamquam Homerus neque certas 
per singulos dies coenas neque certis horis homines suos 
instituentes inducit, tamen duas potissimum coenas, δεῖπνον 
eL δόρπον, statuisse?) eorumque verborum notiones certo 
eb separato sensu tenuisse mihi videtur. Et hoc quidem 
Jam demonstrare conabor, quum id ante omnia persuasum 
habeam, quod docuit Aristachus, Homerum certum dicendi 
usum certamque rationem ubique servavisse. Itaque hoe 
primum dico δεῖπνον apud Homerum esse coenam cujusvis 
diei primariam matutino tempore institui solitam neque 
supra meridiem dilatam. Scholia, quae perlustravi, omnia, 
in quibus Aristachea, dum explicant τὸ πρωΐνόν vel τὸ 
ἐωϑινὸν ἔμβρωμα vel saepissime τὸ καϑ’ ἡμᾶς dovoroy?), 
ejus coenae tempus non certe quidem definiunt, in eo tamen 
decussatim ligata signifiant cf. 9, 443. Spitznerus in edit. adnot. Koep- 
pen. ad 4, 184, qui hoc loco non de urna, sed de utre sermonem esse 
vult, collato x, 23 χρήδεμνα de vinculis utrem. constringentibus accipit. 
Sed in utre tam diu vinum nou asservatur. 

1) B, 958. — ?) De solitis coenis tantum cogito et concedo TTerpstrae 
(III, 4, 1) modo per totum diem epulatos esse heroas, modo cibum 
cepisse, ubi vel res ita ferrent vel fames postularet. 

3) Satis memorabile est, ad quod vir illustrissimus Boeckhius ani- 
mum meum advertit, prorsus simili ratione atque Graeci vocabulum 
δείπνου priore tempore pro coena meridiana, deinde pro vespertina usur- 
paverint Romanos veteriores prandium, recenliores vesperlinas epulas 
coenam nomiunasse, 

consentiunt hanc coenam numquam post meridiem esse 
faetam, quod quidem singulis locis Homericis accurate in- 
spectis confirmatur. Primo mane ósizrvov sumunt in bello, 
quum pugna instat), vel antequam greges exigant^) vel 
profecturi^) vel alia de causa). Aliis locis δεῖπγον est 
coena, quam operarii circa meridiem sumunt inter operas, 
postquam matutinum tempus labore consumpserunt?). Tum 
contendo ne iis quidem locis, ubi de tempore nihil potest 
ex poetae verbis statui, coenam aliam verbo óeízwov in- 
dicari. Übi enim e coenis quotidianis unam tantum affert 
poeta, δεῖπνον nominat; haec igitur primaria ejus diei 
coena est, quam post meridiem institutam fuisse non veri 
simile est. Multa etiam illis locis post Oeizvov (ieri so- 
lent^), quod eam ipsam ob causam a coena vespertina dif- 
fert; δόρττον enim laboribus finem facit. Si quando fit, 
ut paullo seriore, quam solet, lempore Oeizrwvo»v sumatur, 
cerla causa additur ut o, 1827), ubi proci, ludis occupati, 
coenae immemores sunt itaque a praecone, ne justum edendi 
tempus negligant^), admonentur, qua ipsa adhortatione 
poeta significavit contra morem eo die seriore tempore 
δεῖπνον fieri. Dies autem nondum tam provectus erat, 
ut haec coena re vera δόρπον esset. Ulixes et Eumaeus 


1) T, 916 sq. 171; B, 399; O, 53. 

?) » 910; o, 396 sq. ἅμα goi φαινομένηφιν. 

3) o, 16 sq. — ^) τ, 820 sq.: ἠῶϑεν μάλ᾽ ov; K, ὅ18 cf. 4, 1. 

5) 4, 86 (ubi Aristarchus bene δεῖπνον posuit pro vocabulo δόρπον, 
quod habuerat Zenodotus propriae horum verborum notionis inscius) 
cf. 84; 2, 560 cf. ξ, 91. 

9) 3D, 158 cf. 154. zai νύ κ᾽ ὀδυρομένοισιν ἔδυ φάος ἠξλίονο, quae 
formula, ut recte monuit. scholiasta, ὑπερβολικῶς hoc loco usurpata est. 

*) ef. ejusdem libri v. 170. 176. 190. 

5) v. 170. 176. Similiter ξ, 407 δόρποιο ὥρη commemoratur. 

eo tempore veniunt, ut coenae illius participes esse pos- 
sint, deinde Eumaeus luce redit; tum demum, postquam 
multa dicta et acta sunt, vesper venit et candelabris ignis 
imponitur; sed coenam vespertinam eo die non insti- 
tuunt^), quod δεῖπνον sero inceptum atque diu extensum 
erat. Hoc ita se habet, sed locus multo difficillimus re- 
stat. Telemachum enim et Pisistratum tenebris jam ob- 
ortis advenientes ita alloquitur Menelaus?): 

σίτου 9" ἅπτεσϑον xoi χαίρετον, αὐτὰρ ἔπειτα 

δείπνου πασσαμένω εἰρήσομεϑ' οἵτινές ἔστον. 

Hoc igitur loco δεῖπνον pro verbo δόρπον usurpatum 
esse manifestum est. Sed nihil hic locus valet ad regulam, 
quam supra posuimus, infringendam, quippe quum plane 
subditicius videatur et complura contineat, quae et inter 
se et a moribus Homericis dissideant. Nam, ut alia omittam, 
haec reputasse satis erit. Advenae Menelaum coenam nu- 
püalem cum amicis et propinquis celebrantem invenisse 
dicuntur, priusquam domum intraverunt atque, quae intus 
fierent, cognoscere potuerunt . Menelaus hospites ad 
coenam?) induci jubet, sed illi morantur in contemplanda 
domo, quae, quamquam sol jam occidit et tenebrae ortae 
sunt, splendore, qualis lunae vel solis est, iis affulget. 
Deinde, priusquam a Menelao excepti sunt, lavantur; 
tum demum aedes ingressi Helenam et Menelaum solos in- 
veniunt, convivae nuptiales subito evanuerunt. Famem et 
sitim expellunt, deinde colloquio haud longo interposito 
a Menelao admoniti, ut ad δόρπον redeant, denuo, quam- 
quam satiati, cum illo de cibis appositis vescuntur?). Multa 


!) o, 306. cf infra. — 3) ut «, 499 sq. — 3) 9, 60 sq. 
2) cf. N. ad 0, 8. — 5) ϑοινηϑῆναν, quod verbum hoc uno loco legitur. 
*) Quod Lehrsius (De Arist, stud. Hom.) dicit Menelaum, ne malis 

alia in hae rhapsodia occurrunt, quae ab Homeri arte ab- 
horrent), sed haec sufficiant ad cognoscendum, quam in- 
juste totus hic locus Homero adscribatur. Plane autem 
negligere possumus, quae ad interpretandum hunc locum 
prolata sunt. Scholiorum enim explicatio a multis accepta, 
quae hane coenam re vera δεῖπνον fuisse statuit hospiti- 
bus ex itinere advenientibus, claudicare videtur; quod autem 
Vossius affert interdum apud Homerum óezzvo», ubi laute 
celebretur, usque ad vesperum extendi itaque fleri posse, 
ut eadem coena et δεῖπνον et postea δόρπον nominetur, 
non magis probabile est. Quid plura? Quum Menelaus 
dicat: δόρπου δ᾽ ἐξαῦτις μνησώμεϑα Ἶ, etiam prior coena, 
ad quam brevi temporis spatio intermisso redeunt, δόρπον 
fuit. Si igitur usum dicendi Homericum servare voles, 
aut δόρπου pro δείπνου scribes aut totum hunc locum 
à recentiorum poetarum quodam profectum esse censebis, 
qui vocabula δεῖπνον et δόρπον confuderunt?). Restat, 
ut commemorem Ósizvo» etiam de equorum pastu usur- 
pari eadem, quam supra statuimus, significatione). . Ut 
autem. Homerum vocabula e?mvov et δόρπον distinuisse 
constat?), ita vocabula δειπγέω, δειτινίζω, δείπνηστος a 
voce δεῖπνον derivata eodem usu, quem indicavi, posuit. 


quasi ominibus diem finirent (cf. v. 194), Θδόρπον instaurari jussisse, 
quam mira causa esset! 

1) Ita v. 62 — 64 ab Aristophane Byzantio et Zenodoto pro spu- 
riis habiti sunt; v. Nauck. (Aristoph. gramm. fragm.) p. 25. Alia infra 
occasione data tractabo. 

?) v. 218. Recte mihi videtur Lehrsius observasse ἐξαῦτις parti- 
eulam apud Homerum usurpari, ubi quis in aliqua re, quae interrupta 
fuerit, pergat. — 8) cf. Lehrs. s. v. δεῖπνον. — ^) B, 888 cf. 881. 

5) v, 390 cf. 399 et φ, 428. Quod de genere et specie Doeder- 
leinius in glossario Homerico s. v. δεῖπνον dixit, neque mihi persuasit 

82. "4ouovov. Non tantum inter δεῖπνον et ἄριστον 
interesse Homerus voluit, quantum inter δεῖπνον et δόρ-΄ 
zo») Primum enim ἄριστον, quod duobus tantum locis 
apud Homerum invenitur?), non tempore a δείπνῳ distat; 
neque enim, ut in scholiis quibusdam scriptum est, ante 
δεῖπνον fuit instructum^). Deinde numquam fit, ut eodem 
uno die iidem homines et δεῖπγον et ἄριστον sumant), 
quoniam ternis per singulos dies epulis Homerici homines 
prorsus non utuntur.) 

$3. Ζόρπον. Altera igitur coena quotidiana δόρπον 
est. Atque ut de voce ipsa dicere incipiamus, ex Homeri 
carminibus non satis constat, utrum δόρπον an δόρπος 
propria forma fuerit; numquam enim nominativus singu- 
laris numeri, semper fere accusativus, interdum genitivus 


reperitur. Fuisse vero grammaticos, qui formam δόρπος 
neque alii, opinor, persuadebit. Immo fateri mihi liceat omnia, quae 
ibi de voce δεῖπνον et de vocabulis inde formatis dispulet, minus ac- 
curata mihi videri. 

!) Jam Athen. (p. 193 A cf. p. 11 ibique animadv.) in eam sen- 
lentiam inclinat, ut. δεῖπνον et ἄριστον idem valere censeat. 

?) 2, 2; 9, 124. 

3) cf. z, 49 et o, 500, ubi Telemachi socii etiam ante. ἄριστον 
sumpserant δεῖπνον. “ἄριστον certam coenam fuisse, recentiorum ἀχρά- 
τισμα, ἴῃ qua intineta mero panis frusta ederint (Athen. p. 11 B sq.) 
locis Homericis certe non potest firmari. 

^) z, 2 cf. 419. In hujus libri initio non alia coena quam ἄριστον 
(v. 2) ea est, quae v. 49 describitur; hoe ipsum enim ἄριστον, quod 
interruperat Telemachi adventus, deinde continuatur cf. v. 13 et. 52. 

5) Schol ad B, 381. Falso tres coenae quotidianae inter se diversae 
in alis scholis statuuntur, cujus opinionis auctor videtur fuisse Ari- 
starehus cf. Lehrs. s. v. δεῖπνον. Eodem errore occupatus est Eusta- 
thius cf. Plut. Symp. p. 897; Athen. p. 193 B.; Terpstra III, 3. Duas 
coenas de eodem homine memorari memini cf, ξ, 111 et 408; al. I. 

et metaplasmum quendam in plurali δόρστα admissum sta- 
tuerent, scholio ad 2, 444") confirmari mihi videtur, ubi 
dieitur: δόρπα ὡς λύχνα᾽ τινὲς δ᾽ ἀπὸ τοῦ δόριν, κακῶς. 
In hoc igitur scholio formae δόρπον ne mentio quidem 
fit. Sed quidnam statuendum sit me nescire libere fateor. 
significatio contra vocabuli sine ullo dubio ita definienda 
est, ut sit coena post solis occasum prima nocte sumta"). 
Quod autem in bello, quo multa extra ordinem et contra 
consuetudinem fiunt, interdum seriore tempore δόρπον 
sumatur), nihil est quod miremur. δὶ vero ante solis 
occasum Homerici homines δόρπον apponunt, certae quae- 
dam atque justae causae exstant^). Ita quum Ulixes dicat): 

viv Ó' ὥρη καὶ δόρπον !AxXouotow vevuxécO aw | ἐν qué st 
animum prodit ultionis cupidissimum, cui nihil longius vide- 
tur, quam procis tandem ultimam coenam i. e. necem pa- 
rare; lucente igitur die atque prius, quam fieri solet, nunc 
iis hane coenam sese paraturum dicit^). Quae cum ita 
sint, recte Aristarchus mihi videtur intellexisse numquam 
de coena vespertina aliud vocabulum apud Homerum tole- 
rari posse quam δόρπον nec contra δόρπον de alia coena 
diei posse. Merendam quandam inter δεῖπνον et δόρπον 


D styushol.ad ὦ, 2. 

2) Hoc innumeris locis firmatur, ita 4, (30; 6, 503; T, 208; 9, 429 
(cf. Eustath.); 7, 166 cf. 229; μ, 307 cf. 291 ete. μ, 439 dieitur judex 
post dijudicata multa hominum certamina domum se ad δόρπον conferre. 
Hoc vero fit, ubi vesper adest; cf. schol. "Temere igitur Passov. egit, qui 
hoe loco probare voluit vocem δόρπον de quavis coena quotidiana usurpari. 

3) laque in lliade potissimum δόρπου tempus negligitur, ut 1, 88 
cf. ὦ, 601. — ^) δ, 786 de parataxi cogitandum est, ut , 353. cf. N. 
ad ζ, 98 et 9, 4 (5. — 5) φ, 428. 

5) Praeterea δόρπου tempus prope eral; nam post δεῖπνον tota τόξου 
ϑέσις el alia facta erant. 

sumptam ex verbo ÓsieAwg»') statuere res dubia est; sane 
inter certas coenas quotidianas talem merendam referre vix 
possumus^). Ceterum certus vocabuli δόρπον usus jam 
apud poetas, qui non ita multo post Homerum fuerunt, 
neglectus est; ii enim et de cibo in universum et de 
prandio et de cujusvis temporis coena vocem δόρπον 
usurpaverunt?). . 


Caput III. 
DE CONVIVIORUM GENERIBUS. 


81. 4αίς. Epulas, qualeseunque sunt, apud Home- 
rum generali natione δαΐς vel quae aliae formae exstant 
δαίτη et δαιτύς") significant. Si in etymon, quod vocant, 
inquiris, jam omnes veteres consentiunt óda?ze nomen 
ducere a dividendo et distribuendo atque cum vocabulis 
δαίω, δαΐζω, δαίνυμι, δατέομαι, Ócwroóc conferendam 
esse. Aristarchus statuit Homerum hoc vocabulo non uti 
de bestiis, sed de solo cibo hominum, quam observationem 
illustrans Athenaeus deszóc nomen inde ortum esse addit, 
quod a fera rapacitate ad modestiorem cultum progressi 
homines in epulis aequam cuique portionem apposuerint). 
De lautis potissimum epulis δαῖτα usurpari epitheta fre- 
quentissima μενοξικής, ἐσϑλή, ἐπήρατος, ἐρατεινή, ϑά- 
λεια ἢ indicant. Longe usitatissimum inter δαιτός epitheta 


1) o, 599. — ?) cf. Athen. p. 193 A. sq. — 3) cf. Lehrs. s. v. 
δεῖπνον. --- 4) semel legitur X, 496. — 5) Plut. Symp. p. 550. Athen. 
p.12 E. — ^5) cf. 1.1. Omnes, quas ibi protulit, fictiones suscipere 
dubitamus. 

7) Perverse hoc adjectivum explicat schol. ad y, 420. Significat 
autem florentem coenam itaque solet de epulis post sacra factis imprimis 

esL ἐΐση, quod a veteribus fere omnibus et recentiorum 
plerisque | ita explicatur, ut, voci δαίς additum, indicet 
epulum, in quo omnes convivae pares accipiant portiones). 
Quam sententiam ut accipiamus multa quidem suadent, ut 
notio aequalitatis, quae huic epitheto, etiam si ad alia 
verba positum est^), inesse solet; accedit, quod ipse poeta 
saepius narrat, antequam ad δαῖτα se conferrent, homines 


certas portiones fecisse^). Attamen aliae causae, quominus 
OX m 
lueulentis usurpari. Quod quidem negligitur 9, 99, sed illo loco praeter 


lectionem. ϑαλείη alia exslabat, ut. Eustathius tradidit, ἑταίρη, non im- 
probabilis, quam, qui favent illi observalioni, reponant. Non minus 
alter locus H, 475 obstare videlur, sed libere mihi, quamvis valde ve- 
rear, né virorum doctorum viluperalionem subeam, quorum nullus ad- 
hue, quod sciam, hune locum damnavit, profitendum est totum hunc 
locum inde a versu 467 usque ad libri finem, excepto fortasse versu 
482, undique mihi suspectum esse. Nam primum mira profecto haec 
edendi cupiditas in Achivis esset, si stalim post δόρπον appulsis na- 
vibus denuo lautum convivium pararent atque totam noctem epulando 
consumérent. Deinde vox παννύχιον hoc loco plane contra propriam 
vim usurpatur. Additur enim cubitum dein illos ivisse; nox vero apud 
Homerum aliis locis semper temporis spatium usque ad diem orientem 
complectitur (cf. N. ad. , 434) atque hoe ipsum tempus vocabulo παν- 
vióyws conlinetur (c, 443 cf. 8,9; B,494). Diserte id ipse poeta indi- 
cavit ἡ, 288 et 6, 508, ubi πανγύχνος verbis xoi ἐπ᾽ ἠῶ, μέσφ᾽ ἠοῦς 
explieatur, atque simili ratione πρόπαν ἤμαρ semper usque ad ἠέλιον 
καταδύντα extenditur; eadem denique notione πανημέριος usurpatur. 
Accedit quod versus 475 Aristophani et Zenodoto suspectus fuit propter 
λέξιν νεωτεριχὴν ἀνδραπόδου (cf. schol. et Eustath. p.692,2Ty Si 
vero hie versus ejiciendus est, neque éa, quae antecedunt, neque quae 
sequuntur poni possunt. Denique subita Trojanorum mentione totus 
narralionis eursus turbatur. 

1) Hesych. ἐύσης --- τῆς ἐξ ἴσου ἱεριζομένης; Athen. 1,1, Schol. ad 
4,468. — 2) ef, γῆες, φρένες ἐΐσαν, ἀσπὶς iios. 

3) y. 66 μοίρας δασσώμενοι δαίνυντ᾽ ἐριχυϑέα diro ; cf. ξ, 439 sqq. 
el quae de Jcwroo? negotio infra dicentur. 

illad epitheton omni sua vi semper positum esse statuamus, 
nos prohibent. Primum enim illae quoque epulae ξίσαι 
vocantur, in quibus honorati convivae sive rex sive bellator 
insignis sive hospes sive qui regi imprimis accepti sunt 
majorem atque meliorem cibi potusque portionem acci- 
piunt. Deinde vel ipsa sacra Jovi in ara oblata, com- 
bustae carnis nidor et libamentum, δαὶς δίσῃ nominantur. 
Quamquam vero concedendum est de epulis post sacra 
factis recte et proprie vocabulum ξίσῃ usurpari posse?), 
quomodo tale epulum, quod uni praebetur, dici potest 
pariter distributum esse? Quae difficultas scholiastam vi- 
detur commovisse, ut in hoc loco explanando cogitaret 
de epulo, quod Jovi praeberi aequum esset?); neque alio, 
opinor, consilio permoti Zenodotus, Vossius, Koeppenius 
hoc vocabulum explicare variis modis conati sunt. Sed 
quas proponunt explicationes, quum bonum atque egre- 
gium^), commune, debitum epulum intelligi velint, nescio 
quo modo possint confirmare. Equidem haec omnia putavi 
hunc in modum expedienda esse. In coenis epulisque sane 
mos hominibus Homericis fuit pares convivis portiones 
distribuere. Jure igitur δαῦτες vocatae sunt ξδίσαν, nam, 
quum omnes solitam morem tenerent, exceptio quasi fuit, 
si huie vel illi plus cibi et potionis apponebatur. Voca- 
bula autem óeíg et ἐΐση conjungere jam ante Homerum 
in usu fuisse puto tam Írequenti, ut in unam quandam 
notionem concrevisse hae duae voces viderentur atque 
Homero, propria vocis éíop vi minuta atque fracta, libe- 


1) M, 910 sq; H, 321; 4, 261 sq.; ξ, 487. —  ?) 4,408. 
3) 4,48; 9,69 ἐΐσης — τῆς ὀφελούσης χαὶ δεούσης" xci αὐτοῖς 
γὰρ μοίρας ἀπένεμον xci ἀπήρχοντο ἐξ ὅλων τῶν μελῶν, τούτῳ δὲ 


πλέον. --- 4) Zenodot. ap. Athen. p. 12 D. Koeppen. ad 4, 468. 

rius ea uti liceret. Haec una explicandi ratio mihi videtur 
esse, unde factum sit, ut poeta δαῖτα ἐΐσην nominaret 
ea, quae Jovi comburebantur. 

$2. Εἰλαπίνη. Notio minus late patens inest in 
vocabulo εἰλαπίνῃ, quod, quantum scio, non satis accurate 
adhue explicatum est. Nam, ut a veteribus explanatoribus 
incipiam, Hesychius εἰλαπίνας interpretatus est ϑυσίας, 
ἑορτᾶς, εὐωχίας esse, Athenaeus!) illo vocabulo significari 
dieit τὰς ϑυσίας xoi τὰς λαμπροτέρας παρασκευάς, scho- 
liastae^) denique εἰλαπίναιν sunt ἑορταί, ὅτε κατὰ εἴλας 
πίνουσιν. Jam nos, sicut propositum erat, ex ipsis Ho- 
meri carminibus accurate singulos locos perlustrando atque 
inter ipsos comparando et vim et usum hujus vocis in- 
vestigemus. Atque primum quidem εὐλαπίνας tumultuose ?) 
nec salis modeste a multis (τίς δὲ ὅμιλος) agitatas esse 
ex o, 229 sq. apparet, quem locum, quum ad hanc quae- 
 Stionem et ad alias deinceps tractandas plurimum valeat, 
integrum hic affero: 

τίς δαίς, τίς δὲ ὅμιλος δὸ᾽ ἔπλετο; τίπτε δέ σε χρεώ; 

δἰλαπίνη qe γάμος; ἐπεὶ οὐχ ἔρανος τάδε y' ἐστίν. 

Ex iis autem, quae de δαιτος et εἰλαπίνης proprieta- 
übus adhuc statuimus, manifestum est minus recte Eusta- 
thium et alios censuisse εἰλαπίνην e γάμον species esse 
δαιτός; neque enim eile níyq species generalis verbi δαίς 
est et γάμος potius est species ipsius εἰλαπίνης. ]ta fit, 
ul δἰλαπίνη pro coena nuptiali possit usurpari*). Si vero 
diserimen inter vocabula δαίς et εἰλαττείνη volueris statuere, 
dicendum erit in voce δἰλαπίνῃ copiosioris lautiorisque 
coenae inesse notionem, quam simplex verbum δαΐς, nisi 

addantur epitheta ϑάλεια, ἐσϑλή alia, non habeat, eaque 
ratione conjungi verba δαίτησι xci siAenvQow). Haec 
sunt omnia, quae de hujus vocabuli vi et usu. Homerico 
constant. "lemere vero nonnulli dixerunt hoe etiam ad 
propriam illarum epularum notionem spectare, quod unus 
ad eas invitaret; fit hoc sine dubio, sed eae quoque coenae 
εἰλαπίναι sunt, quae non ab uno praebentur, ut procorum 
εἰλαπιναζόντων in Ulixis domo convivia, ad quae certe 
à nullo vocati sunt. Quum enim idem valere necesse sit 
vocabula εἰλαπίνη et εἰλαπινάζειν, quod nihil aliud est 
nisi. εἰλαπίνην δαίνυσθαι, injuria Eustathius monet in 
verbo εἰλαπινάζειν, quum de procis usurpetur a Telemacho 
non invocatis, notionem illam, quam εἰλαπινῶν propriam 
esse statuit, negligi. Quam leve autem sit argumentum, 
quod ex oppositione verborum eiAezívg et &govogc^) pe- 
liverunt, quo illam notionem in verbo εἰλαπίνῃ semper 
inesse affirmarent, infra docebimus. Aliam quandam no- 
tonem intulit Terpstra, quem in cautissimorum observa- 
torum numero habeo atque permagni aestimandum esse 
censeo. [s enim: δἰλαπίναν, ait, sunt epulae solennes, 
sumptuosiores, in saeris praecipue factae; unde Hesychius 
explicat ϑυσία, ἑορτή, et dii imprimis dicuntur εἴλαπι- 
νάζειν sive εἰλαπίνην δαίνυσθαι). Quo jure vir doctus 
id contenderit non intelligo, praesertim quum loci Homerici 
sententiae ejüs obstent?). Εἰλαπίνῃ igitur, ut, quid mihi 
videatur, repetam, nihil aliud est apud Homerum nisi epu- 
lum lautius a multis tumultuose nec satis moderate in- 


1) Κ, 911. — 3) 9,586. — 3) α, 22ὅ. -- 4) ΠΙ, 4, 9, 

5) Quinque locis εἰλαπίνη et εἰλαπινάζειν de hominibus usur- 
pantur, duobus locis de diis, numquam de epulis, quae in sacris 
fiunt. 


stitutum; εἰλαπιναζειν deinde est tale epulum celebrare 
eb δἰλαπιναστής is, qui in eo conviva est). 

$3. Ἔρανος. Nullum fere vocabulum Homericum 
tantas difficultates interpretibus paravit, quam ὄραγος, 
Cujus vocis significationem qui penitus cognoscere vult, 
in memoriam redigat necesse est non eandem semper hujus 
vocabuli vim fuisse atque cavendum illi quam maxime est, 
ne eranis Homericis notionem quandam supponat ab illis 
temporibus prorsus alienam. taque hane disquisitionem 
suscepturi minus, quam soliti sumus, ad veterum sententias 
redibimus, quippe quum illam temporum differentiam hi 
non salis respexerint; in ipsis Homericis potius locis recte 
atque aecurate interpretandis versabimur nec non recentium, 
qui latius de ea re disputaverunt, sententias in judicium, 
ut ita dicam, vocabimus. Vox ἔραγος apud Homerum in 
Odyssea tantum reperitur ibique primum «, 226, quem 
locum supra exscripsi. Certi quidem nihil aliud ex illo 
loco potest concludi nisi ἔρανον fuisse convivium, quod 
longe aliter atque εἰλαπίνην et γάμον celebrare soliti 
essent non ita multi (τίς ὅμιλος) et quidem modeste ac 
moderate, non ὑπερφιάλως ὑβρίζοντες.  Nitzschio, qui 
coenas solennes et extraordinarias hoc loco eranis opponi 
censet et inde concludit eranum inter vulgares coenas esse 
referendum, non assentior; nam δἰλαπίνη sollenne epulum 
non ést et oppositio, quam hoc loco inter γάμον καὶ 
εἰλαπίνην et ἔρανον poeta expressit, in majore convivarum 
multitudine et insolentia sita est. Ne id quidem, quod 


ἡ) P, 901. Recte Athen. p. 862. εἰλαπιναστάς expliat τοὺς τῶν 
εἰλαπινῶν μετέγοντας esse nec non schol ἐν τῷ εὐωχεῖσϑαν φίλους; 
aliae vero explicationes ut scholiastae σύσσιτος et Hesychii συμπότης, 


ὁμοτράπεζος nimis latae mihi videntur esse, 

—————M 


Eustathius observavit, eranorum minorem quendam sumtum 
hic indicari, tu, si accurate vel potius etiamsi aecurate locum 
inspexeris, invenire poteris. Falso denique Doederleinius ). 
dum vocem δαίς hoc loco ita interpretatur, ut sit hospi- 
tium, ad quod unus invitaverit, atque δαιτί opponi ἔραγον 
fabulatur, ἔρανον dicit coenam ésse ex composito atque 
communi sumtu convivarum factam. 


Sed transeamus ad alterum locum, qui exstat ὁ, 621 sqq. 


(ὡς oi uiv τοιαῦτα πρὸς ἀλλήλους ἀγόρευον) 
δαιτυμόνες δ’ ἐς δώματ’ ἴσαν ϑείου βασιλῆος. 
οἱ δ᾽ ἦγον μὲν μῆλα, φέρον δ᾽ εὐήνορα οἶνον. 
σῖτον δέ σφ’ ἄλοχοι καλλιχρήδεμγοι ὅπεμπον. 
ὡς οὗ μὲν περὶ δεῖτενον ἐνὶ μεγάροισι πένοντο, 
(μνηστῇρες δὲ πάρουϑεν Ὀδυσσῆος μεγάροιο) κελ. 

Hi versus cautissime in quaestione, quam tractamus, 
adhibendi sunt; non solum enim vox ἔραγος in iis omnino 
non legitur, ita ut in dubium vocandum sit, num re vera, 
ut plerique voluerunt, ad ἔρανον referendi Sint, verum 
etiam multis causis demonstratur hos versus Homericos 
nequaquam esse, Equidem jam supra nonnulla protuli, 
quae suspicionem mihi in totam hanc rhapsodiam moverint, 
Sed plura accedunt, quibus hos potissimum versus inter- 
polatoris esse appareat. Neque enim parvi momenti sunt 
causae, quas Rasmussenius ?) contulit. Nam quod δαιτυ-- 
MOvec subito commemorantur, qui quales sint, unde vene- 
rint, quo abeant nemo suspicari potest, certe admirationem 


nostram atque dubitationem movere debet?); multum autem 
ELA Liu. 5 

Ü s.v. deg, — ?) περὲ τῶν ἐράνων (Hafn. 1888). 

3) Inde factum est, ut multa alque varia de his critici proferrent, 
€X quibus Eustathium et Vossium, qui coquos significari putaverunt, 
lacite omitto; Terpstra (Ill, 4, 2) devzvuóves illi, inquit, qui fuerint 

auget suspicionem in loco praeterea suspecto vocabulum 
καλλιχρήδεμνος, quod numquam nisi hoc loco apud Home- 
rum invenitur, atque verbum πένεσϑαι, quod, quum soleat 
ubique eum accusativo conjungi, tantam hoc loco et ὦ, 412, 
ubi eundem versum legimus, praepositionem περί, sibi ar- 
rogat. Quo loco, quamquam ne ille quidem liber est ἃ 
suspicione veterum grammaticorum, qui extremam Odysseae 
partem Homero abjudicandam esse censuerunt, ne eodem 
quidem sensu verbum πένεσϑαν usurpatur!). 

Sed aliae causae accedunt. Est enim hice locus (ὁ, 
621 sq.) praeterea lectionum varietate dubius, quum praeter 
Harlejanum codicem et editionem Romanam ceterae editiones 
veteres exhibeant éveixev, quod ad morem pertineret Ho- 
mero plane ignotum. Quomodo denique hi versus, qui 
narrationis. ordinem atque cohaerentiam prorsus turbant, 
locum habere possent apud poetam, qui certis rationibus 
el summa arié carmina sua composuit? Ergo non dubito 
versus inde a 622 usque ad 625 ejicere, quum praesertim 
jam Wolfius?), Schneiderus et Bekkerus illos versus pro 
spuris habuerint. Deletis autem his versibus transitum 
habemus bonum atque Homero familiarissimum. Et quum 


non salis liquet; verosimiliter fuerunt principes viri, forte γέροντες, qui 
cum rege epulari consueverant; Friedreichius (p. 250) convictores regis 
quotidianos denotari eredit. At haec vana sunt atque mittenda. Vera 
vocabuli dewrvjuov explicatio ea est, quae ex ipsius vocis radice et col- 
latis locis Homerieis cognoscitur, nuper a Doederleinio ( glossar. Hom.) 
proposita; est enim d'eurvguor is, qui coenat vel coenae particeps est, 
nostrum Schmauser, nihil aliud; quod etiam Hesychius probat, apud 
quem inter alias vocis definitiones legimus σύνδειπνοι, ἀριστηταί. ΟἿ. 
.,» 1; 9, 66; η, 102. 148; χ, 452; y, 12. CE. οἰνοποτῆρες 9,406. 
1) c, 412 est coenam sumere; d, 624 est coenam parare. 


^) Prolegg. p. 191. Epistola ad Heynium p. 9. 


tam multa hoc suadeant, quid magis pro sententia nostra: 
facere potest, quam quod eadem verba eodem ordine, quem. 


statuimus, o, 166 leguntur, ubi nulla omnino causa suspi- 
cionis est? 

Quae cum ita Sint, ex hoc loco propriam vocabuli 
ἔρανος vim Homericam intellieere nullo modo possumus, 
quamquam multi et veteribus temporibus et recentioribus 
exstiterunt, qui his potissimum versibus commoti dicerent 
ἔρανον Homericum nihil aliud fuisse nisi coenam colla- 
lieiam ita quidem institutam, ut convivae suam quisque 
partem conferrent!). Sed tale quid quominus statuamus, 
impedire videtur locus, quem nunc tractamus, 4, 414 sq. 


tibus. Tam ambiguum vocis usum apud Homerum non 
concedendum esse arbitror: aut mos fuit convivis ad eranos 
contribuere aut non fuit. Quoniam vero priore loco, eo 
quidem adulterino, dubitandum es, num re vera de erano 
aBatur, quod interpretes so]a auctoritate, nullis certis argu- 
mentis usi contenderunt, hic locus, quem tractamus, certe 
in constituenda vera explicatione majoris momenti esse 
debet. Quum hoc loco ἔρανος, γάμος, εἰλαπίνη ut simili- 
tudine quadam inter se conjuncta: posita sint, apparet 
ἔρανον nequaquam, quod multi voluerunt?), in universum 
lenue et pareum conviviorum &enus esse; sed erano neque 
luxuriae neque tenuitatis nolio propria est, Et hoc quidem 


1) Haec est explicatio scholiorum, Eustathii, Athenaei; deinde Holstii 
(de eranis veterum Graecorum, 1832), Nitzschii, aliorum, 
2) Eustathius, Terpstra (II, 4, 2), alii, 4 

loco primum docetur lautum quoque et copiosum con- 
vivium ὅραγον vocari, deinde erani proprium non esse, 
quod communi convivarum sumtu instituatur; nam inepti 
sermonisque Homerici prorsus ignari interpretis esset verba 
ἐν ἀφνειοῦ ἀνδρὸς μέγα δυναμένοιο non pariter ad 
égcvo atque ad γάμῳ et εἰλαπίνῃ trahere, Neque tamen 
inde sequitur hoc loco ἔραγον de ea coena positum esse, 
quae unius liberalitate vocatis convivis praebeatur; quo 
jure ἐν ἐράνῳ ἀφνειοῦ κελ. dici possit, infra docebimus. 

Ád eranos denique locum rettulerunt, ubi Telemachus 
procos alloquitur'): 

— —  éAac δ᾽ ἀλεγύγετε δαῖτας, 
ὑμὰ κτήματ ἔδοντες ἀμειβόμενοι κατὰ οἴχους. 

Quae verba Holstius, qui cum Eustathio et Nitzschio ἐρα- 
vov eodem sensu, quem illi statuerunt, hic indicari sibi 
persuasit?), ita interpretatur: certum ordinem servasse vi- 
dentur alternis vicibus se excipientes, praesertim si plus 
semel ad convivia ineunda iidem convenirent sodales. Sed 
Eustathius, dum addit has epulas ἐκ τῶν παρ᾽ ἕχάστοις 
κειμηλίων factas esse, non solum suam ipsius et recentio- 
rum sententiam dirimit, verum etiam docet, quomodo re 
vera illa verba intelligenda sint. Possent quidem ita accipi, 
ut ad coenas quasdam collaticias attinere putarentur, mihi 
tamen longe probabilius videtur de iis coenis cogitare, ad 
quas proci invicem se invitarent ea quidem ratione, ut 
unus quisque eorum ceteros apud se exciperet et idem ex 
ordine repeterent. Hoc inter homines fieri solet neque 
opus est ejusmodi epulas pro certo quodam conviviorum 

1) α, 314 sq. 

?) Hesychius quoque, quum ἔρανον explicat ἢ x συμβολῆς ἢ 
ἀνὰ μέρος δεῖπνον, hane sententiam proferre videtur, 

genere habere. Eranos contra Telemachum suadere procis 
superbientibus ex iis, quae adhuc de eranorum natura 
statuimus, ineptum esset. 

His igitur locis, qui vulgo eranorum naturam docere 
feruntur, quam potuimus diligentissime explicatis. atque 
inter se comparatis id potissimum, opinor, vidimus haec 
omnia parum conferre ad vocabuli ἔραγος vim accurate 
constituendam. Jam videamus, num forte alia ratione ali- 
quid proficiamus. Rasmussenius opinionem, quam Nitz- 
schius') nonnullis annis antea protulerat, recipiens, post- 
quam paullum eam circumscidit, dubitanter suspicatus est 
ἐράγους cum conviviis γερόντων esse componendos atque 
easdem fortasse coenas fuisse. Haec comprobari nullo modo 
posse, nisi lliadem aetate aliquanto priorem fuisse statuas, 
quam Odysseam, per se intelligitur; quum enim vox &pa- 
γος in lliade non reperiatur, necesse est, si huic conjecturae 
hdem quandam vindicare volumus, eam vocem compositae 
lliadis tempore aut omnino nondum exstitisse aut de ejus- 
modi epulis nondum in usu fuisse. Mihi quidem quum 
et hoc ita se habere et lliadem prius compositam esse 
probabile sit, ad examinandam illam opinionem aggredior 
et primum quidem de coenis γερόντων earumque natura 
disseram. 

Mos erat veterum Graecorum, ut γέρουσι), qui etiam 
ἡγήτορες 40i μέδοντες, ἀριστῆες, ἄριστοι et διοτρεφέες 
βασιλῆες apud Homerum nominantur, epulae praeberentur?) 
apud regem instituendae*), qui ipse semper interfuisse et 


1) I. p. 41 sq. 

?) cf. quae N. I. p. 68 docte de iis disseruit; Terpst. II. 6, 1. 
3) schol. ad 1, 10. 

*) L 10: δαίνυ δαῖτα γέρουσιν £o τοῦ, οὔ τον ἀξιχές, 

ex suo arbitrio certum convivarum numerum elegisse vi- 
detur ea quidem ratione, ut aut non omnes γέροντας !) 
vocaret aut alios, qui propie γέροντες non erant, in con- 
vivium adhiberet, quod sibi dilecti erant aut praeclara 
facinora fecerant?). ldem ex ipsis convivis singulos praeter 
ceteros honorabat vino largiore et cibis delicatioribus ?) 
nec non insignis honor fuit, primum ad eas epulas vocari*). 
Institutae esse videntur coenae γερόντων duabus potissi- 
mum de causis, tum ut remuneratio quaedam essent, tum 
ut novarum consultationum occasionem praeberent?). Con- 
veniunt igitur γέροντες in praetorio vel regia ibique sumta 
coena consilia habent aut remanentes, ubi coenaverant, aut 
in senatum se conferentes^). Uno quoque die tamen epulas 
eas fuisse habitas neque veri simile est neque versibus 
V, 9 vel o, 466 sq. demonstratur"). Quoniam autem epulae 
illae salutis publicae potissimum causa institutae fuerunt 
et ad rempublicam gerendam spectaverunt, consentaneum 
fuit populi sumtibus eas parari. Regem enim et γέροντας, 
qui juris dicendi munere fungerentur, praemio quodam 
atque, ut ita dicam, remuneratione a populo ornari justum 


1) B, 402 sqq. ii γέροντες enumerantur, qui proprie ab Agamemnone 
ad eas epulas vocari soliti sunt. Sed c£. 4, 348 sqq. ibique schol.; η, 189. 

?) cE. K, 217. — 3) 4,259. 345; H, 891. — *) 4, 343. 

5) 1. (4. Hane causam schol. ad 1, (0 affert atque eundem morem 
Persis et Rhodiis fuisse addit. Simile aliquid de Germanis tradidit 
Tacitus. --ὀ 5) o, 466 sq. Homerus accurate discernit ϑῶχον vel 
βουλήν et ἀγοράν vel δήμοιο φῆμιν; ο, 4θ8, cf. B, 50 sq. et 53. 
Θῶχος, antequam ἀγορή fit, instituitur. 

7) o, 466 non de quotidianis regis convictoribus, sed de ejus con- 
sliariis sermonem esse mihi persuasi idque verbis οἵ uev πατέρ᾽ ἀμφ- 
ἑπένοντο, quae N. minus probabiliter mea quidem opinione ad coenas 
praeparandas reltulit, confirmari existimo, 

esse videbatur; neque id immerito. A Singulis vero pro. 
singulis judiciis praebitae coenae metuendum erat, ne judi- 
cum animos ad studium partium compellerent'); duo deinde 
auri talenta, quorum ΟΣ, 507 mentio fit, non solitum, sed 
extraordinarium. praemium judicio probatissimo proposita 
sunt. Nihil igitur probabilius est, quam coenas illas a 
populo instituendas ἢ) praemio et quasi remunerationi judi- 
cibus fuisse, quod multis locis bene confirmatur, imprimis 
B, 16 sq., ubi Telemachus γέροντας (v. 51) ita alloquitur: 
si vos quidem apud me epulas celebraretis, mox damnum 
restituerem; tum enim sumtus in urbe (igitur a populo) 
exigerem. Alio loco ἡγήτορες 708 μέδοντες dicuntur δήμια 
nívawy?); populus enim in summi ducis tentoria vinum 
confert^), οἶνον γερούσιον , regi et γέρουσι bibendum. 
ltidem | Nestor*) Agamemnonem, ut epulum γέρουσιν in- 
stituat, admonens addit plena ei tentoria esse vini ab 
Achivis allati omnesque copias ad convivarum exceptionem 
necessarias (πᾶσα ὑποδεξίη) ei suppetere ἢ), quippe quum 


7) Ita acute monuit N. III. p- 218. 

?) Non spectant ad hunc morem, quae 4, 185 sq. de "T'elemacho 
dicuntur. Hic locus plane Homericus non est. Nitzschius, postquam 
multa docte et accurate de eo disseruit, tandem de apta interpretatione 
desperans χομέουσν pro χαλέουσν legere vult ne eo quidem remedio 
feliciter usus. Causis ab eo prolatis addas, si volueris, ineptum esse 
σδυχασπόλον ἄνδρα nominari Telemachum, qui tunc lemporis quartum 
aetatis annum. nondum cBressus eral eL ipse postea profitetur (8, 26 sq.) 
inter patris absentiam numquam concionem, in quibus scilicet jus dice- 
batur, esse habitam. 

3) P, 250 cf. schol.: Ju, quae ex publicis opibus regibus tri- 
buunturn — 4) p 71 566. 

?) cf. schol. ad 4, 259. Hesychius explicat τὸ τοῖς ἐντίμοις χατὰ 
γέρας δεδομένον, --- 6) L 10 sqq. 

7) In bello praedae etiam partém ad eas epulas fuisse repositam 


multis imperet (multi igitur ad illam ὕπο δεξίην conferant). 
Aflerre denique pro nostra sententia placet verba ὅππότε 
δαῖτα γέρουσιν éqonAítousv ᾽4χαιοί (4, 344), ubi tamen 
fortasse legendum est ᾿“χαιῶν; sin vulgarem lectionem 
retinemus, ex his quoque verbis intelligimus illas epulas 
sumtu populi, sive is cibum potuinque contribuerit sive 
impensas regi reddiderit, paratas fuisse. Inde factum est, 
ut lautiora illa convivia essent, quo magis res populi flore- 
rent; fortasse etiam verbis δαίτῃσι καὶ εἰλαπίνῃσιν ?) 
significatur illa pro tempore et occasione partim lautiora, 
partim parciora fuisse. Mirum forte videtur, quod, quum 
ἀοιδός in γερόντων Graecorum conviviis numquam adsit, 
illius in ejusmodi Phaeacum epulis mentio fiat?). Sed nescio 
an Homerus Phaeacas molliores vitaeque delicatiori deditos 
depingere voluerit atque hoc consilio ductus finxerit eos 
confectis rebus gravioribus voluptati se dedisse atque ob- 
lectamentis animorum, praesertim quum eorum γέροντες 
haud raro ad excipiendos hospites in ejusmodi epulas con- 
venirent. Unde autem factum sit, ut Areta regina in his 
coenis Phaeacum interesse posset, e singulari ejus honore 
atque auctoritate perspicitur"). 

Postquam ita et ἐράνων et γερόντων coenarum natu- 
ram quam potuimus accuratissime definivimus maximamque 
similitudinem inter eas coenas interfuisse vidimus, nostro 
Jure contendere possumus utrarumque coenarum naturam 
eandem esse. Utramque enim paucis dari cognovimus, 


Tedimus scholiastae ad 4, 259. Neque enim in bello tantum conferre 
opulus poterat, quantum in pace. 

D) η, 99: ἐπηετανὸν γὰρ Éysoxov. 

?) Κ, 217. εἴ. supra cap. ΠΙ. 82. — 8) y, 9. 

^) cf. 5, 53 sqq., imprimis v. 73 sqq. 

utramque modeste ac moderate et apud regem institui, in 
utraque notionem συμβολῆς, quam veteres statuerunt, ἰη-. 
esse, dummodo non de convivarum, sed de populi colla- 
tione eogitetur!). 

Quae cum ita Sint, restat, ut, quomodo vocabuli ἔρανος 
vim et notionem variis temporibus mutatam esse censea- 
mus, paucis explicemus. Videtur enim tempore illo, quo 
llias confecta est, etsi res nota erat, vocabulum nondum 
exstitisse, sed demum eo tempore, quo Odyssea composita est, 
in usum venisse alque ita usurpatum esse, ut conferendi notio, 
quae in illo inerat, ad populi collationes pertineret. Deinde 
autem, quum mos ille exolevisset, primitiva illa notio re- 
Lenta est, ita tamen, ut ad convivarum collationes revocaretur. 

S 4. Τάμος. Inter coenas extraordinarias praeterea 
γάμος, coena nuptialis, apud Homerum memoratur, sed 
lam strictim, ut fere omnia, quae de ea dicenda sunt, con- 
jectura assequamur. Primum jam de convivis, qui invitari 
soliti fuerint, dubii sumus; quum enim ex T, 299?) certum 
esse videatur populum interfuisse, ex alio loco?) contrarium 
sequitur. Aut igitur statuendum est priore loco verbis 
μετὰ Mvopadóvecow nihil aliud significari nisi apud Myr- 
midones, in Myrmidonum terra aut, quod mihi probabilius 
est, certum in ea re morem non valuisse. Majores diffi- 
cultates d, 3 sqq. exsistunt, ubi narratur Menelaum coenam 
nuptialem dedisse πολλοῖσιν ἔτησιν. Quinam fuerint illi 


ἢ) Ex iis, quae de coenis γερόντων disputavimus, etiam versum 
λ, 415 melius nune interpretari polerimus neque coenam illam ab uno 
praebitam neque communi convivarum sumtu factam rati. 

?) Ex hoc loco videmus etiam in secundis viduae nuptiis coenam 
nuptialem esse institutam (cf. V, 151 sqq.) et amicum sponsi interdum 
curandae coenae negotium suseeplsse.  — 8) y, 131 sqq. 


PN δὰ 


&vo minus feliciter, ut mihi videtur, viri docti demonstrare 
conati sunt atque ne Nitzschii quidem, qui accuratissime 
hane rem tractavit, disputationis summa nobis probanda 
est. Concedimus sane id facile fieri potuisse in eo loco, 
qui plane corruptus est!); attamen, quoniam ad constituen- 
dum Homericum usum vocabuli ὅται, quod varie explicatur, 
aliquid nos collaturos speramus, hanc quaestionem multum 
atque diu agitatam denuo suscipimus. [d primum constare 
mihi videtur operam perdere eos, qui certos quosdam 
homines eo verbo significari censeant; veterum enim ex- 
plicationes atque ipsi loci Homerici abunde docent latissi- 
mam ejus vocabuli vim et. potestatem fuisse. Ita Z, 239, 
quum Hector ex proelio venisset, 

ἀμφ᾽ ἄρα μιν Τρώων ἄλοχοι ϑέον ἠδὲ ϑύγατρες 

sloóusvow παῖδάς τε κασιγνήτους τε ὅτας τε 

xc) πόσιας. 


ἢ) Hoe jam vidit Diodorus, Aristophanis Byzantii diseipulus (cf. 
Athen. X. p. 218), eujus sententiam si Nilzschius, in retinendis locis 
Homericis nimis religiosus, accepisset, multam operam non perdidisset. 
Ut omittam, quae aliis locis jam de hujus rhapsodiae interpolatione 
atque suspecta forma attuli, haec addo. Qui rhapsodiae initium defen- 
dere voluerint, statuere debebunt hospitum adventu coenam nuptialem 
aul finitam aut omnino in Menelai domo non celebratam esse; quorum 
neutrum accipi potest propler verba τὸν 9" εὗρον ϑαίνυντα, quae nemo 
nisi insanus ita explicare potest: illum reperiebant, postquam coenam 
nuptialem exegit, vel postero die eam daturum vel extra domum prae- 
bentem, quum ipse in domo sit. Versus deinde a seplimo decimo usque 
ad vicesimum ejiciendos esse N. quoque concedit (I. p. 233. cf. Athen. 
IV. p. 280 sqq. et Heynium). Si vero cum Diodoro omnia, quae de 
nuptiis hoc loeo dicantur, interpolatoris esse, ilaque versus 3 — 19 eji- 
ciendos nobis persuaserimus, ne primum et secundum quidem versum 
relinere possumus, quibus versus vicesimus male annecleretur. Reme- 
dium vero quaerere in hae rhapsodia frustra esset. 

Quo loco ὄταν certissime tales sunt, qui summa necessi- 
tate. cum sciscitantibus mulieribus conjuncti sunt, nam cum 
liberis, fratribus et maritis componuntur et, quod haud 
parvi momenti est, post proelium de iis mulieres scisci- 
tantur. [taque non inepte Faesius opinatus est fortasse 
sponsos et amatos juvenes esse intelligendos. 77, 456, ubi 


κασίγνητοί τε ἔται τε Sarpedonem humaturi esse dicuntur, 


dubium est, utrum Zrca ceteri cognati praeter χασιγνήτους 
sint an cives; 7, 464 verbis ἔταν καὶ ἀνειψιοί sodales et ὦ 
propinqui Phoenicis intellisendi esse videntur, quum ΗΠ, 295 
ἔται et ἑταῖροι, quamvis minimo discrimine, distinguendi 
sint; latissimo denique sensu haec vox Z, 262 usurpatur 
de iis, quos Hector defendit; ibi enim ἔσαν possunt cognati, 
familiares, cives esse. Ergo optime Passovium vocis vim 
jta definivisse existimo, ut sint omnes li, qui arctius nobis- 
cum conjuncti sunt!) sive propinquitate sive familiaritate, 
ilaque iidem fere, quos Latini necessarios vocant. Haec 
explicatio etiam vocabuli etymo, sive ab ἔϑος sive ab 
ἦϑος vocem ducis, defenditur; inde enim ὄταν sunt illi, 
quibuscum nobis usus et consuetudo est, id est propinqui 
aut familiares. 

Jam si haec ad locum, unde profecti sumus, trans- 
ferimus, admodum probabiles coenae nuptialis convivas 
invenimus neque nobis viri docti sequendi sunt, qui vel 
convivas ἐράνων regisque convictores vel cives regiae 
familiae deditos significari putabant atque inde audacius, 
ut -Nitzschius, his proprio nuptiarum die neglectis postero 
die, ut et ipsi solennium participes essent, coenam praeberi 
solitum fuisse conjiciebant, ad ὁ, 3 sqq. potissimum pro- 


1) Die Angehórigen. Nimis angusüs finibus N. et Doederl. voca- 
bulum circumscripserunt. 

vocantes"), quem locum nihil demonstrare supra vidimus. 
Ut illorum igitur coenas omittamus, jam videtur constare 
nuptiarum die coenam nuptialem esse paratam et quidem 
vespere, postquam sponsa collucentibus facibus ad spon- 
sum ducta est, in hujus ejusve patris domo). Coena ipsa 
magnifice et. tumultuose?), sicut laetus nuptiarum dies 
postulabat, a multis convivis celebrabatur. Omnes, qui 
aderant, vestibus sollennibus ornati erant"); post coenam 
convivarum animi cantu atque saltatione delectabantur. 
$5. Τάφος. Epulum funebre apud Homerum ab 
eo, qui mortuo erat genere aut familiaritate proximus), 
instruebatur non propinquis, sed populo, ut ab Oreste 
Argivis, ab Achile Myrmidonibus, a Priamo Trojanis. 
Utrum duae ejusmodi epulae statuendae sint an interdum 
ante funus, interdum postea tale epulum celebratum sit, 
incertum est^); utrumque enim apud Homerum reperitur *), 
numquam vero duae epulae funebres de iisdem memo- 
rantur. Erant illae epulae largae et copiosae, nam boum, 
ovium, capellarum suumque multitudo ad eas mactabatur^). 
Causa hujus moris non, ut Friedreichius voluit?), ea fuit, 
quod remedium doloris ex illis quaererent, nam qui luctu 
maxime occupati erant, non intererant, neque quod vires 


1) Quomodo etiam ex T, 299 N. hoc confirmare velit, equidem non 


intelligo. — 3) 2,491. Falso ad nuptias rettulit Friedr. p. 202. ea, 
quae σ, 218 dieuntur. — 3) Σ, 491: εἰλαπέναι (cf. supra); 4, 415. 
c 413; α, 226. — 4) y, 181 544. — 5) 5,909; 2,802; wu», 29, 


9) Caute igitur schol. ad 4,99: τὸ ϑεῖπνον τὸ neoi ταφὴν yi- 
voutvov. 

7) lta. Ψ, 29 post lamentationem, sed ante funus ludosque funebres 
τάφος sumitur; 99, 802 contra, postquam funebria omnia peracta sunt 
cf. v. 665. Hi duo loci sibi non bene respondent. 

*) Neque enim fames relictorum mortuum juvat: 7,225. — 9) p. 195. 

funere. confectas recrearent, sed quod sollennibus coenis 
ludisque debitum quendam honorem mortuis referri cense- 
bant, quem negligere nefas esse arbitrabantur. Hoc Ore- 
stis exemplo docetur, qui vel in inimicissimi Aegisthi atque 
invisissimae matris honorem τάφον instituit?). 

δ 6. Ὁδοιπόριον et ϑαλύσια. Ὁδοιπόριον ἡ ea 
coena erat, quae post navigationem feliciter peractam nautis 
apponebatur, ut operae praemium esset^). Commemorantur 
denique. ϑαλύσια"), dies festus, quo frugum primitia et 
hecatombae diis omnibus offerebantur post perfectam mes- 
sem. Epulae autem in ipso agro celebratae inter eas re- 
ferendae sunt, quas post sacra praecipue sollennia e reliqua 
vietimarum earne solebant parare. 

8 7. Epulae post sacra factae. Postquam varia 
coenarum Homericarum nomina et genera attulimus, restat, 
ut pauca addamus de iis coenis, quae post sacra diis 
oblata apparari solebant. Sacra enim, ut recte monuit 
Terpstra^), in iis, quae conviviis ineundis occasionem 
praebuerunt, praecipue censenda sunt neque ulla sacrificia 


1) ef. schol. ad u5 29. — 2) y, 9309. Religione quadam obstrictum, 
non indulgentia illum ad eam rem commotum fuisse mihi quidem cer- 
tissimum est. c£. Ν. 1, 9204. — 3) o, 506. 

^) Omnino mos illis temporibus videtur fuisse δημιοεργούς coenis 
pro labore remunerari, quod imprimis docetur o, 382: 

τίς γὰρ δὴ ξεῖνον χαλεῖ ἄλλοθεν αὐτὸς ἐπελϑών 

ἄλλον γ᾽, εἶ μὴ τῶν of δημιοεργοὶ ἔασιν, 

μάντιν ἢ ἴητῆρα καχῶν ἢ τέχτονα δούρων 

ἢ x«i ϑέσπιν ἀοιδόν, à xsv τέρπῃσιν ἀείδων; 
cÉ o, 816 εἰ N. I. p. 918, Secundum similem quandam rationem for- 
tasse defendi possit 4^ 810, quem versum plerique ut Homericis mo- 
ribus alienum ejecerunt. cf. $3. 

$5) L 5834. cf. Preller. Gr. Myih.1, 475. — 6) 1I, 4, 3. 

sine conviviis apud Homerum reperiuntur!) exceptis, quae 
in jure jurando fiebant. Sacrifieia primitus erant coenae, 
ad quas dii ab hominibus invitabantur atque ut honora- 
liores convivae excipiebantur, unde etiam apud Homerum 
epulae post sacra institutae δαῖτες ϑεοῦ vel Jed» nomi- 
nantur^) convivaeque sibi quasi eum diis epulari videntur*), 
qui re vera iis coenis delectati esse dicuntur ἢ atque vel 
ipsi apud eos, quos maxime amant, hominum habitu cum 
sacrificantibus epulantur?). Cavendum tamen est, ne modum 
excedamus 'cum Athenaeo statuentes convivia omnia causam 
et originem a sacris duxisse^). Fuerunt autem quaedam 
illarum epularum propria, quapropter inter certa convivio- 
rum genera bene possunt referri. Et celebrabantur quidem 
epulae, postquam sacra perfecta erant, ab omnibus, qui 
sacris interfuerant, atque opimae et copia insignes esse 
solebant, in noctem tamen propter verecundiam diis debi- 


7) Quare non. inepte Friedreichius conjecit vel in numero victimarum 
rationem potissimum eorum habitam esse, qui epulas deinde essent 
celebraturi. -- 3). γ, 335.490. - 3) schol. ad I 310. 

*) 4,428 sq.; 1535; w,201; 0,69 $q.; «, 2D sq. — 5) 2,908. 

?) Athen. V. p. 192 B: πᾶσα συμποσίου συναγωγὴ παρὰ τοῖς ἀρ- 
χαίοις τὴν αἰτίαν ἀνέφερε εἷς ϑεόν. Hoc quodammodo rectum est, 
modo ne ad Homeri carmina id referas. Vestigia tamen hujus moris 
apud Homerum supersunt. Inter alia vox ἱερεύειν, quae proprie ad 
mactandas victimas spectabat, interdum quidem ita usurpatur, ut nihil 
sit nisi peeudem mactare ad coenam, ubi de sacris omnino non cogi- 
tandum est (8, 56; c, 915; 0, 150 cf. 182; E, 174), sed etiam vi propria 
ita quidem, ut cum duplici dativo soleat conjungi, quorum alter dei 
est, in cujus honorem sacra instituuntur, alter hominum, qui sacrorum 
alque epularum participes sunt; sie H, 314: 

τοῖσι δὲ βοῦν ἱέρευσεν ἄναξ ἀνδρῶν Ayau£uvav 
ἄρσενα πενταέτηρον ὑπερμενέν Κρονίωνι. 
cf. v, 24 sq. B, 408. 
3 * 

lam non videntur prolatae esse), fortasse ne insolentia et 
luxuria, quae in conviviis diu celebratis facile oriuntur, 
deos offenderent. 


CAPUT IV. 
DE TRICLINIO ET LOCIS. 


81. Triclinium quomodo instructum fuerit. Terp- 
stra?): »aula superata, inquit, intrantibus adversum tenet 
primaria totius aedificii pars, τὸ μέγαρον , in quo domi 
desides viri degunt, sese conveniunt, epulantur et hospites 
amice exceptos liberaliter quacumque ratione honorare cer- 
tatim. student.« | Cujus conclavis praeter ea, quae singula 
diversis locis afferuntur, descriptionem uberiorem habemus 
ῃ, 95 — 102. caute saltem tractandam ei, qui. triclinia Home- 
rica restituere, ut ita dicam, voluerit; quae enim de Phae- 
acibus commemorantur fere omnia mira atque singularia 
sunt. Jam primum triclinii pavimentum, δάπεδον, non 
lapidibus stratum fuisse, ut Terpstra collatis. vocabulis 
χραταίπεδον οὖδας et λάϊνον οὖδον minus recte con- 
cludit, sed e calce potius vel luto vel humo inculeata 
constilisse videtur; certe φ, 120 sqq.; x, 329, 383, 455 
nostrae magis quam Terpstrae sententiae favent. Erat vero 
δάπεδον arte quadam factum*) et apud deos, ut fere omnia 
deorum, aureum?) lpsum μέγαρον egregio splendore, 
praesertim apud reges, erat exornatum ?). Quattuor parietes 
conclave circumdabant, quorum in iis, qui intranti a dextro 


1). γ, 886 84. — 2) TII, 11, 5. 
?) Etiam δῶμα vocatur; sic 2, 139. 
Ὁ) τυχτόν (ρ, 161). — 5) 42. — Ὁ) δ᾽ ΤΊ sqq. 

et sinistro latere erant), sedilia erant fixa?) ἐς μύχον ἐξ 
οὐδοῖο διαμπερές, ita ut media conclavis pars pateret 
satisque. loci relinqueretur ministrantibus. | Si praeterea 
sedibus opus erat, eae afferebantur, ut morem fuisse repe- 
rimus ἀοιδῷ ϑρόνον ad columnam collocare eique appli- 
care"), quo fiebat, ut ἀοιδός esset μέσσῳ δαιτυμόνων ἢ) 
atque ab omnibus melius posset audiri et conspici. Cete- 
rum columnae per μέγαρον dispositae in Odyssea tantum 
commemorantur ea forsitan de causa, quod in Iliade omnino 
non regiae, sed tabernacula describuntur. Cavendum certe 
esi, ne ex eo nimis temere lliadem prius compositam esse 
statuas, quod multi fecerunt?). KAíorvsg aütem illae etiam 
pilas parietibus insertas comprehendunt, quae uscoÓuoc?) 
id est μεσόστυλα (intercolumnia), ex Aristarchi interpreta- 
tione, efficiunt. 

8 2. De certis locis. Convivas, imprimis regem et 
reginam, deinde ἀοιδόν et ϑυοσχόον, craterem etiam et 
focum certos locos habuisse fere constat, sed. quaestio de 
ea re difficillima est. Mihi quidem, quamquam omni cogi- 
tandi vi in hanc rem incubui, non contigit ea, quae de 
singulis locis Homerus tradidit, ita ad unam descriptionem 
componere, ut repugnaret nihil, omnia bene inter se con- 
cinerent. Hoc libere professus satis habebo singula attigisse 


1) ἔνϑα καὶ ἔνϑα. cf. N. II, 145; Plat. Tim. p. 19 E. 

?) ἐρηρέδατο (y, 95). Numquam, quod de mensis saepe memoratur, 
coenaturis apponi sedilia dicuntur. 

?) 9,65 sqq. In statuenda verbi ἐρείδειν significatione sive figendi 
sive acclinandi imprimis ad praepositiones ἐν et πρός verbo illi appo- 
sitas respiciendum erit. 


*) 9, 66. 413. In medio igitur conclavi alta illa columna stabat, 
5) cÉ. Terps. Ill, 11, 5. — 5) τ, 37; v, 354. 

eorumque compositionem ei relinquo, qui aeriore ingenio 
et majore fortuna hanc rem tractandam suscipiet. / Quae 
igitur certa mihi visa Sunt, ea proferam. Prope parietem 
conclavis introitui oppositum, qui videtur certo vocabulo 
τοῖχος ἕτερος appellatus fuisse"), rex, convivii praeses, 
sedere solebat?) juxta reginam, cujus locus ita descriptus 
est: sedet ex adverso coenantium juxta σταϑμὸν ueyd- 
ροιοἿ, ἐπὶ ἐσχάρη"), ἐν πυρὸς αὐγῇ κίονι κδχλιμέγῃ, 
ὁμωαί οἱ se? ὄπισϑεν, βασιλῆος ϑρόνος ποτικέκλιται 
αὐτῇ); qui ad eam ex aula veniens accedere vult, ei 
conclave transgrediendum regisque sedes praetereunda est*). 
ln eodem pariete et focus?) est et &ynaecei ostium. (uod 
autem spatii relictum erat in hac triclinii parte, id illis 
negotiis datum est, quae ad apparandam coenam spectant." 
101 enim δαιτρός sedisse putandus est, ibi χρεῖον collo- 
catur et mensa culinaria, pecudes mactantur et ad coenam 
praeparantur, ibi denique sedet ϑυοσκόος juxta craterem 
μυχοίτατος cisí*). 


1) Alioqui non aple vox ἕτερος poneretur, quum alius murus non 
opponatur, nisi quem animo supplere simplicissimum esi, eum dico, in 
quo introitus μεγάρου est, cf. I, 219; 2, 598; v, 89: ἐν πυρὸς αὐγῇ 
τοίχου τοῦ ἑτέροιο. 

2) c£ 808 sq. Eundem locum omnino herus habet cf. 1,218sq. Ω, 598, 

) 096. — 9r 92, 300; η, 141. c£. 153, — *) & 305 sqq. 

5) & 804 sqq. 310; η, 189 sq. 

7) η, 189 sq. cf. 153: est focus regi et reginae proximus. 

*) In explicando vocabulo μυχοίτατος, quia ejus notio latius patet, 
multum atque diu interpretes versati sunt atque valde inter se dissen- 
tiunt. Nos ex quattuor triclinii angulis duos tantum illos ad quaestio- 
nem revocari posse censemus, qui in posticis partibus siti intrantibus 
ἃ sinistra et a dextra Sunt; hae autem ratione 7, 96 et y, 210 yo, 
limini oppositi, sine dubio intelligendi sunt. Quod vero multi putant 

Ceterum non negligendum est, quem quisque locum 
inter coenam habuerit; certum enim sedendi ordinem illos 
homines jam observasse negari non potest. Qui mos, 
praeterquam quod vocabulo ἑξείης saepe repetito indicari 
videtur, diserte ab Homero confirmatur, ut Plutarchus 
(Symp. p. 438 sq.) jam monuit: Alcinous hospitem juxta 
se collocat in locum dilecti recipiens. Etiam apud deos 
sedium discrimen. est. Neptunus enim, quamquam ultimus 
venerat in concionem, nihilo minus in medio consedit, 
nimirum hoe loco ei conveniente. Minerva videtur eximium 
hunc loeum habuisse, ut semper Jovi proxime adsideret. 
Idque poeta innuit de Thetide dicens: ἡ δ᾽ ἄρα πὰρ Διὶ 
πατρὶ καϑέζετο, εἶξε δ᾽ ᾿41ϑήνη. Huic observationi Plu- 
tarchi addi possunt alia. Proximos sibi herus eos collo- 
care solet, quos maxime diligit atque honorare vult); 
ita hospites honoris causa locum nanciscuntur juxta herum 
ejusque filium natu maximum^), et heroes, ut carne et 
vino, ita sede honorantur?) Restat, ut, quod. egregie 
Homeri pietatem coenarumque sanctitatem demonstrare vi- 


ϑυοσχόον sedisse adversus introitum in medio pariete postico alque 
juxta gynaecei ostium, quam maxime dubitandum videlur, num hiec 
locus μύχος dici possit. Si vero illorum angulorum alterum ϑυοσχόῳ 
assignamus, ne craterem quidem, qui juxta ϑυοσχόον locum suum ha- 
buit, cum schol. ad y, 142 intranti a sinisira in antico pariete collo- 
catum fuisse judicamus. Neque repugnant y, 333 (cf. 341) et φ, 166; 
sed duas potius vel plures ὀρσοϑύρας in triclinio fuisse statuemus, 
quam nostram sententiam bene confirmatam mutabimus. 

1) η, 167 sq.; 9, 469. 

?) y, 99. Ex filis Nestoris Thrasymedes solus atque Antilochus, 
qui proelio ceciderat, patrem seculi erant contra "Trojam proficiscentem. 

5) ἕδρῃ (0, 161 sq.), quod minus recte Terpstra (III, 5, 2) pro 
προεδρέςι dictum esse vult; sed honor verbo zíov exprimitur. 

detur, apud deos Themidem  coenis praefuisse") comme- 
moremus. , 

$3. De triclinii illustrandi et calefaciendi ra. 
ione. Quum fieret, ut in noctem producerentur convivia, 
luminibus igitur opus esset, non defuerunt. λαμπτῆρες, 
apparatus quidam, in quibus ignis alebatur, forma nobis 
ignota; namque tam pretiosos atque artificiosos, quam 
qui apud Aleinoum fuerint, in cujus triclinio 

χρύσειον (δ᾽) ἄρα κοῦροι ἑυδμητῶν ἐπὶ βωμῶν 

ἕστασαν αἰϑομένας δαΐδας μετὰ χερσὶν ἔχοντες, 

φαίνοντες νύχτας χατὸ δώματα δαιτυμόνεσοσιν ?), 
in vulgari usu fuisse non arbitramur?). In illos apparatus 
ligna sicca et taedas ardentes conjiciebant ancillae atque 
flammas alebant ea ratione, ut, ubi materia consumpta 
esset, carbones exustos dejicerent et denuo ligna. cumu- 
larent^), quod negotium, quum convivae interdum in mul- 
tam noctem morarentur, haud facile erat^). Non solum 
vero illustrando conclavi, sed etiam calefaciendo λαμπτῆρες 
inserviebant^), unde probabile est caminorum usum Homero 
ignotum fuisse"). -fÓyvov, quorum praeterea mentio fit, 
exeuntibus potius praelati esse, quam triclinia collustrasse 
videntur. 

$4. De fumi meatu. Fumum multum illa illustrandi 
ratione ortum esse manifestum est atque eo quoque con- 
firmatur, quod μέγαρον et μέλαϑρον fuligine tecta appel- 


ἢ 0,95. — ?) ^ 100 sqq. De aureis juvenibus cf, N. II, 143 sq. 

?) Simpliciores jam apud Ulixem sunt cf. c, 306 sq. ibique schol. et 
Eustath. — 4) σ, 307 sSq.; τ, 68 sq. — 5) o, 817 Sq. — 6) z, 64. 

7 Illa γρηῦς χαμινώ (o, 21), quae quorsum pertineat incerti sunt 
interpretes, nescio an ad furnos referenda sit, in quibus panis coque- 
batur. 

lantur') et arma e conclavi auferuntur, quia propter fumum 
aliam plane speciem induerunt?). Foramine igitur, per 
quod fumus escendere posset, lacunar ejus conclavis, ubi 
coenaré et maximam diei partem versari solerent, instrui 
necesse erat, praesertim quum fenestrae non adfuisse vi- 
deantur. Hoc praefati ad locum tractandum transeamus, 
quem huc pertinere mihi persuasum est. Legimus enim 
α, 919 sq. 
ἡ μὲν ἄρ' ὡς εἰποῦσ᾽ ἀπέβη γλαυκῶπις ᾿49ήνη, 
ὄρνις δ᾽ ὡς ἀνοπαῖα διέπτατο. 

Aristarehi explicatio, cui ἀνόπαια videtur εἶδος ὀρνέου 
ἀετώδους esse, non admodum verisimilis mihi est; aquilae 
enim, sicut αἰγυπιοί ( H, 99) aptius sub divo, quam in 
conclavi commemorantur?) . Herodiani deinde explicatio 
Passovio probata ἀγοπαῖα esse adverbialiter positum idem- 
que significare quod clam, non visa et propter verbi ety- 
mon, quod statuerunt, et propterea quod, quum Minerva 
cum ave comparetur, certa imago oculis opponitur, re- 
jienda est. Neque cum aliis ἀνοπαῖα per vocem sursum 
explicandum esse videtur. Plurimum probabilitatis habere 
lectionem ἐν) ὀπαῖα (per fumi meatum) Nitzschius^) bene 
exposuit, quamquam ipse eam non admodum probandam 
censet, praesertim quod solum verbum διέπτατο sine ullo 
idditamento melius ponatur. Concedo equidem verbum 
διαπέτεσϑθαν O, 83 et 172. ita usurpatum esse, ut nihil 
iliud significet nisi avolare, sed alterius etiam usus exem- 
jum exstat E, 99. Hac igitur explicandi ratione com- 
robata in medio tecto foramen, ὀσαῖα dictum, fuisse non 
lubito cum Eustathio statuere. 


!) v, 289; B,415. — ?) n, 288 sqq. --- 3) ef. X; 240. — 9 ad l.l. 


A2 


CAPUT V. 
QUAE IPSAS COENAS ANTECESSERINT. 


$ 1. De mactando. Solebant pecudes ita mactari, 
ut eorum jugula cultro (μάχαιρα), quem heroes juxta 
gladium suspensum gerebant"), aperirentur?), ad quem ma- 
etandi modum verbum ogátew?) proprie spectare videtur. 
Utrum ad sola sacrificia pertineat) an propter pecudum 
vires et magnitudinem institutus fuerit mos ille, quo bubus 
immolandis nervi cervicis superne dissecantur*) et sues 
clava querna sternuntur^) priusquam mactentur (σφαάζε-- 
σϑαι), dubitamus. Mactatis pecudibus primum pelles de- 
wahebantur, porcis subusque setae amburebantur; deinde 
videntur viscera exemta esse. [ta enim interpretandum-puto 
verbum διαχεύειν, quod secandi notionem, quae vulgo ei 
tribuitur, habere non posse mihi persuasi. Namque pri- 
mum, quum tam accurate Homerus nonnullis locis") singula 
mactandi negotia enarret, haud facile exenterandi operam 
commemorare omiserit; deinde, si vulgaris explicandi ratio 
retineretur, duobus verbis idem exprimeretur. Discrimen 
enim, quod inter διαχεύειν et μιστύλλειν semper fere una 
posita artificiose statuerunt, ut, διαχεύειν in universum sit 


1) T, 252. cf. Lehrs. dissert. II. s. v. μάχανρα, Plerumque χαλχός 
nominatur. — 3) T, 266. cf. r, 292, — 3) y, 454; 1, 466; £, 496. 

^) ut ad sola sacra attinet caesi bovis caput sursum tollere et pa- 
teram ad excipiendum sanguinem admovere (y, 444. 453; 4,459. 

5). y, 449. cf. schol. ad P, 520. — 6) ξ, 495. cf. 496. 

') ita y, 489 —464. Ex descriptionibus minus latis, ubi aut δια- 
gtósw aut μιστύλλειν solum memoratur, nihil ad rem, quam tractamus, 
potest concludi. 

partire, μισεύλλειν vero in parvas partes dividere )), illud, 
inquam, discrimen non solum eo dirimitur, quod in neutro 
verbo illius notionis vestigia sunt, verum eo etiam, quod 
minutum et angustum atque prorsus supervacaneum esset 
primum de magnis, tum de minoribus partibus secandis 
loqui. Denique explicatione mea, quamquam antiquitus 
non tradita est, temeritatis vel libidinis crimine non tan- 
Bitur, quippe quum a verbi διαχεύειν notione primitiva 
ut abhorreat?) illa, tantum absit, ut, modo omne illud 
exenterandi negotium ante oculos tibi ponas, propius etiam 
accedat. 

8. 2. Quomodo caro ad edendum praeparata 
fuerit. Postquam igitur pecudem exenteraverant, carnem 
in frusta secabant verubus affisenda^). Lignis antea scissis *) 
ignis accenditur atque, ubi flammae exstinguuntur, carbones 
candentes panduntur eL verua imponuntur κρατευταῖς, quod 
verbum optime cum interpretibus recentioribus de admini- 
culis. furcillatis, quibus imponantur verua, accipiemus *). 
Deinde, ubi verua supra fundamenta illa porrecta erant, 
al carni inspergebatur^). Singulis verubus plura frusta 


1) Vetus hujus explieationis auctor est schol. ad H, 316, quem 
aeter alios secutus est N. ad y, 456 διυαχεύειν explicans: sie zer- 
eglen das Opferthier in seine Haupttheile. 

?) Hoc objicio Koeppenio, qui ad H, 316 διαχεύειν idem esse quod 
ecudem apertam eluere censet; quamquam id recte sensit vulgarem 
xplicationem ferri non posse. 

?) Hoe proprie est μιστύλλειν; rarius pro eadem re τάμνειν usur- 
atur. Sues fortasse etiam toti interdum verubus affigebantur, id quod 
| 468 verbo τανύοντο indicari videtur. — ^) £, 418. 

5) Minus placent veterum explicationes, quas affert schol. ad I, 214. 
. Spitzner. ad h.l. Passov. Pollux X, 91. 

8) Hoe ex I, 214. colligi potest, quum aliis locis χατεὶ τὸ σιωπώ- 

affixa fuisse et unumquemque assantium duo verua cura- 
visse probabile est^); omnis vero caro ne una torreretur 
in magnis conviviis, et multitudo convivarum et foci an- 
gustiae videntur obstitisse^). Postquam bene assata caro 
erat, detracta de verubus in mensa culinaria ante δαιτρόν 
collocabatur. Coctionem carnis Homero, qui tamen heroas 
elixa carne vescentes, ut in ejusmodi rebus solet χατὰ τὸ 
σιωττώμενον, numquam inducit, notam fuisse apertum est 
ex O, 361 sqq.?). Si de loco quaeritur, persuasum habeo 
in triclinio, non in aula pecudes mactatas et ad coenam 
praeparatas esse; diserte enim sus, quem mactaturus erat 
Eumaeus, in foco positus esse refertur*); proci deinde 
mactaturi amicula in sellis deponunt?) neque tamen exiisse . 
dicuntur neque sellae in aula sunt?) neque eorum, quae 
deinceps narrantur, quidquam in aula fit; denique χρεῖον 


μενον ut nimis vulgare illud omittatur. Cf. de salis usu Plut. Symp. 
p. 657, imprimis Schweighaeus. animadv. ad Athen. Tom. VII. p.672 sq. 
Ad salis necessitatem usumque vulgarem spectat etiam proverbialis illa 
locutio οὐδ᾽ ἅλα δοῦναν (ρ, 455 cf. nostrum nicht einen "Trunk Wasser 
reichen). Sed ut pauca, nisi molestum videatur, de salis epitheto ϑεῖος 
afferam, putida fere scholiastae explicatio judicanda est, qui: divinum, 
ait, salem appellat Homerus, quia a putore servat carnem.  Probamus 
potius Plutarchi explicationem (p. 1217 sq.), qui ea, quae vulgata sint 
suisque per totum humanum genus pervadant usibus, quam maxime 
divinitatis titulo ab hominibus dignari dicit. Hac ratione optime &Ac 
ϑεῖος, ἀχτὴ ϑεῖα appellatur, et vicissim ex epitheto de vulgari salis usu 
colligi potest. Eadem illa explicatio alteri salis epitheto ἕερός convenit. 

1) 218. —  ?) Maxime hanc opinionem confirmat γ, 33. 

8) ef. schol. Aristarchi; Athen. p. 25 D. Damm. Lexic. Hom. s. v. 
χνίσα et μέλδω; Eustath. p. 1330, 49 sq. Multa, quorum usum alibi 
non affert poeta, in comparationibus exhibet; cf. cap. I. $ 9. 

^) &, 420. cf. 419 (siczyov); y, 962 sq. δέρμα βοὸς νεόϑαρτον in 
triclinio est, — δ) v, 248 sq. — 6) α, 108. 

ἐν πυρὸς αὐγῇ est!) et δϑαιτρός, cui assata caro traditur, 
in triclinio sedet. Haec omnia me commovent, ut p, 299 
μέγαρα de triclinio, non de aula cum interpretibus ac- 
cipienda esse censeam et verba ἐν αὐλῇ, qui sequuntur 
v. 900, corrupta esse existimem. Neque displicet Barnesii 
conjectura, a Nitzschio?) repudiata, ἔν αὐγῆ. Unde novo 
testimonio firmatur, quod supra demonstravimus, fumi 
meatum in triclinio fuisse; fumum enim, qui extra domum 
sunt, ex ea surgentem vident) Sed ut ad proximum 
illud veniamus, saepe eorum diligentia atque quasi ars 
effertur, qui mactandi et torrendi munere funguntur; scite . 
enim carnem secuisse, scite atque considerate assavisse 
dicuntur.) 

83. De δαιτροῦ munere. “Ἔαιτρός, qui aliqua ex 
parte cum coquis recentiorum temporum comparari potest?) 
munus habebat carnes tostas et in mensa culinaria ?) positas 
in portiones. distribuendi convivisque apponendi". Num 
hoc etiam δαιτροῦ fuerit, in laniena^) carnem, antequam 
assaretur, in partes ad verua figendas dividere Homericis 
locis non ostenditur. Ceterum δαιτροσύνη potissimum ad 


!) 1, 206. — ἡ) ad 8,300. — 3) ρ, 269 sq. 
*) εἴ, “2, 622 sqq. Non neglexerim lectorem benevolum relegare ad 
ea, quae schol. ad 4, 460 de hac re acute observavit. 

5) schol. ad o, 331; ξ, 488: π, 253. 

ὅ) ξ, 432. Ipsa vocabuli forma utrum ἐλεός vel ἐλεόν fuerit, quum 
singulari numero positum numquam verbum illud inveniatur, dubitari 
polest. — 7) [ta ipse poeta Θαιτροῦ munera definit cf. £, 433: 434. 
436; o, 140; o, 331: δαντρὸς κρέα πολλὰ δανόμενος, quod inter artis 
synonymicae Homeri vestigia referendum est, cujus alia etiam exempla 
exstant, ut. T, 91: ἄτη, 5 πάντας ἀᾶται cf. Wiehe De vesligiis artis 
synonym. Graecor. (Haun. 1856) p. 66. 

1, 206. c£. 215. cf. Athen. p. 173A. 

portiones ex norma quadam") dispertiendas?) pertinuisse 
videtur; numquam enim narratur carnes tostas denuo sectas 
esse, quin immo ἕξ, 76 sq. Eumaeus πάντα ὀπτήσας 9égu 
αὐτοῖς ὀβελοῖσιν Ulixi apponit. Certi δαιτροί apud di- 
tiores tantum et nobiliores, ut apud procos?), fuisse atque 
apud eos modo in lautioribus et amplioribus epulis*) mu- 
nere functi esse putandi sunt. Apud humiliores enim herus 
vel alius quis convivarum illa officia suscipit, itidem in 
nobilium epulis, si pauci convivae adsunt?), quamvis δαι- 
τρεῦσαν inter ea negotia numeretur, οἷα τοῖς ἀγαϑοῖσν 
παραδρώωσι yépgsc^). Δ.αιτρός certam sedem habet, quam 
distributis carnibus relinquit), quare inter coenam alii 
carunculas, advenis praesertim, solent apponere?). 

S 4. De crateribus et vini temperatione. nter 
— illa negotia vinum, ut, si coena inciperet, statim posset 
apponi, miscebatur sive a pueris ingenuis?) sive a prae- 
conibus'^) sive ab ipso hero aut convivis") in cerateribus, 
qui.ex auro vel argento praeclara arte fabricati ideoque 
magni pretii?) esse solebant et sex") vel plura) μέτρα 


1) ξ, 498: περὶ γὰρ φρεσὶν αἴσιμα ἤδη. cf. supra ad δαῖτα ἐίσην. 

2) εἴ δαιτρὸν πίνειν 4, 202. — 3) π, 208 duo memorantur. 

4) Haec causa esse possit, eur in lliade δαντρῶν mentio non fiat. 

5) I, 206 sq.; $2,626. Sed in sollennibus quoque epulis nobiles 
ea ilius muneris parte funguntur, ut carnes ipsi inter se distribuant 
(v, 252. 280). In universum ϑεράποντες, χήρυχες, nobiles ejusmodi 
operas promiscue suscipiunt. 


$j 0,823 sq. — 7) o,931. — 8) 9,334 sq. 
?) α, 148 al. c£. Terps. III, 5, 6. Athen. V. p. 192. B. X, p. 424 E. 
1) 4,110. — πὴ y, 390. 393; v, 252; 4, 260. 


12) e£. Ψ, 140 sqq. et 150 sq. o, 118 sq. Ceterum de diversis cra- 
terum formis et generibns v. Mueller. Archaeol. ὃ 298. 
13) ip, (41. — ^ ,, 209. 

continebant, quam propter magnitudinem poeta immoderate 
potantes κρητῆρας πίνειν ἢ dieit. Quantum aquae vino 
mixta fuerit nescimus, quamquam plus aquae quam vini 
mixtum esse fere certum est, modo ne de mirifico illo 
vino Ismario cogitemus?). Nondum satis explicatum esse 
mihi videtur verbum ἐπιστέφεσϑθαι, quod Homerus, si de 
miscendo vino loquitur, plerumque usurpat. Nam quod 
plerique explicant in cratere nimis repleto humorem, qui 
marginem paullulo superet, quasi coronam efficere?), hoec 
mea quidem opinione ineptum et paene ridiculum est. 
Neque enim illud in rerum natura fit neque ita comple- 
bantur crateres, quippe quum ex illis deinde vinum hauri- 
retur. Álii melius, sed ne ii quidem recte, ad verbi primi- 
livam completionis vel perfectionis notionem, quam sta- 
tuerunt, recessere?). Sed recte Casaubonus?) admonuit 
propriam cujusque vocis significationem, quam coronae 
fuisse in verbo στέφανος nemo non videbit, natura prio- 
rem esse quam translatitiam. Homerus autem coronas 
eorumque usum novisse existimandus est, quamvis in 
scholio ad .N, 736, quod Aristarcho tribuitur, στέφανον 
idem quod χύκλον apud Homerum esse affirmetur atque 
vocabulum στέφανος per similitudinem. et translationem 
soleat usurpari. lis autem locis, ubi Homerus vocibus 
στέφανος, στέφειν, στεφανοῦν) utitur, multo simplicius 
est de coronando, licet sensu translatitio, quam de com- 


') 6, 232. cf. χρατερίζειν Athen. XI. p. 504 B. 

?) & 209 sqq. Optime Nitzschius hyperbolam ad Homeri artem re- 
ferens admonet tale vinum poetae fuisse describendum, ut quo ingens 
Cydops periturus fuisset. — 8) Schol. ad A, 411. Friedr. p. 251. 

*^) Ita Aristot, ap. Athen. p. 694 F sq. cf. N. I. p.81. 

?) Ad Athen. 1.1. — 9) pe locis Homer. v. Passov. s. vv. 

plendo cogitare idque poetae res ipsas potius quam ab- 
siractas, ut ita dicam, notiones ante oculos ponenti multo 
magis convenit. Quae si respicimus, forsitan aliis hanc 
explicationem praeferemus, quae simplicissima esse videtur. 
Efficitur enim aquae et vini conjunctione, praesertim si 
majores eorum copiae in ampliore vase miscentur, spuma"), 
quae supra crateris marginem paullulum surgit atque haud 
inepte, ut mihi quidem videtur, cum corona comparatur"). 
His opponi possit » 209, siquidem illum locum ita tu 
explices: unum poculum vini admiscuit aquae; sed mihi 
quidem simplicissima vertendi ratio haee esse videtur: ad 
unum poculum vini admiscuit viginti μέτρα aquae. Si 
enim veteriores Graeci vinum aquae, recentiores aquam 
vino admiscuisse traduntur, hoc non de temporis ordine, 
sed de multitudine vini et aquae apud utrosque intelli- 
gendum est?) Denique in praepositione ἐπί cum verbo 
στέφεσϑαν conjuncta repetitionis vim inesse Nitzschius*) 
et Passovius recte statuerunt et re vera, ubi verbo ἐπι- 
στέφεσϑαν Homerus utitur, mixtura prior jam memorata*) 
aut antecessisse putanda est. Ceterum ex eo more, quo 
diis humana tribuuntur, eos etiam nectar miscentes Homerus 
inducit^); namque χκεράσαν de, vino infundendo accipere 
contra poetae usum dicendi esset. 

$5. De sellis. Quoniam sedebant Homerici homines 


1) Ita Virgilius de spumante patera loquitur (Aen. I, 739). 

?) Simili modo ἄνθος de spuma aquae superfusa usurpatur. cf. 
ἄνϑος οἴνου. Schneider. Colum. p. 627. 638. Plin. XIV, 21. 

9) e£. N. ad 1.1.4) IL p.81: 

5) cf. α, 148 et 110. Idem de voce ἐπιχρῆσαν (7, 163) dicendum 
est; cf. Buttmann. Lexil. 1. p. 101, quem eundem cf. de vocis ἐπιστέ- 
q&o9«» notione I. p. 96, — 5) s, 98, 

inter coenam, non accumbebant, diversa jam illis tempo- 
ribus exstabant sellarum genera, quae varia et forma et 
arte erant fabricatae. Equidem, quae de sellis apud Home- 
rum reperiuntur, singula non enarrabo, sed, quia Passovius 
diligenter et accurate ea composuit, ad hune, ne prolata 
repetam, lectorem benevolum plerumque relegabo ea affe- 
rens, quae addenda esse censeo. Jam primum constat tria 
sellarum genera commemorari: ϑρόγον et κλισμόν vel 
κλισίην) et δίφρον, quibus hoc commune est, quod 
lignei?) et sine pulvinis sunt. Honoratissimorum, deorum 
et principum, proprium est sedere ὃν ϑρόνγοις, quae sellae 
pretiosae erant, arte factae, clavis argenteis saepe ornatae, 
bracchiis instructae, tam altae, ut scabellum | sedentibus 
opus esset^). Supra ϑρόνους, ut mollem sedem praeberent, 
varia sternebantur stragula*) neque tamen χλαῖγαι, ut 
Nitzschius?) falso censuit; eas enim modo deponebant 
mactaturi, ne sibi impedimento essent, et balneo usuri *). 
Κλισμός erat sella ad reclinandum corpus accommodata "), 
opere sculptili ornata, sceabello, ut ϑρόνος, instructa). 


1) Idem fortasse χλεντήρ significat (c, 190). 

?) Apud deos tantum aurei ϑρόνον commemorantur. 

3) ef. deorum epitheton ὑψέϑρονος. 

*) Memorantur τάπητες, δήγεα, κώεα, Aic, de quibus cf. Passov. et 
N. ad y, 349 et α,180. — — 5) ad y, 849. 

$) Nihil aliud docetur o, 119. 86; v, 249. Stragula enim ponere 
ministrarum erat et πέπλα, non γλαῖναι, ϑρόνους imponi dicuntur 7, 96. 

1) Adminieulum in his sellis fuisse ipsa vocis origine indicatur. cf, 
9, 91. lllo adminiculo diversi fuisse videntur ϑρόνον et χλισμοί. 

?) De seabello ad χλισμόν affixo sermo est στ, D7 cf. 58. Idem 
significare videntur verba ὑπὸ d$ ϑρῆνυς ποσὶν sv; neque enim um- 
quam ϑρῆνυς dicitur admoveri, Seabellum tamen a sella sejunctum 
memoratur o, 410. 462. Num idem valeant ϑρῆνυς et σφέλας ignotum 


nobis est; ef. o, 462 et o, 394. 
4 

Majoris quidem honoris esse videbatur ἐν ϑρόνῳ quam 
ἐν χλισμῷ sedere, tamen promiscue χλισμοί τε ϑρόνοι τε 
in trieliniis regum reperiuntur. KAiouó» non tam altum 
fuisse, quam ϑρόνον, locis Homericis vix demonstrabunt 
interpretes; quod vero mulieres fere semper ὃν χλισμοῖς 
sedisse dicuntur, causa infirmior est, quia utriusque generis 
sellis. scabella suberant. Ceterum  xA:cuoé. stragulis tege- 
bantur, ut ϑρόνοι. Tertium genus fuit díggoc?), primitus 
sedile essedi, deinde scamnum quoddam sine fulero tergi 
vel laterum, quod vilius, quam ϑρόνος et κλισμός, atque 
praesertim. humiliorum hominum in usu erat^). Inter ipsos 
δίφρους discrimen videtur fuisse; quum enim Ulixi, ut 
mendico, turpis δίφρος praebeatur, meliores certe sunt, 
quos nobiles homines domi habent et quibus ipsi utun- 
tur^), numquam tamen in triclinio. Stragula supra δίφρους 
sternere non usitatum videtur fuisse, nisi quod vellera inter- 
dum imponuntur*). Ubi sedilia omnino desunt, ut apud 
Eumaeum, convivae sedes ita paratur, ut viridis virgultis 
vellus superjiciatur?). Denique, qui sub divo extra domum 
epulantur, quamvis nobiles, sellis non utuntur, sed sub- 
stratis velleribus humi sedent). 

8 6. De mensa. Videntur mihi duo mensarum ge- 
nera statuenda esse, alterum quadratarum, alterum rotun- 
darum, quorum utrumque pulchritudine insigne fuit"). Et 
quadratae quidem quattuor fulera habebant et complicatae 
id est ex duobus vel tribus tabulis compositae erant, quae, 
si coena instabat, distrahebantur. Hane enim notionem 


1) cf. Grashof. Passov. — ?) ω, 408 cf. 385; τ, 97 cf. 55; o, 880. 
8).d, 145 Z, 354. .— Ὁ. 'ῳ, 177. 

δ) ξ, 49 sq. zz, 44. — δ) y, 88. 

7) 4, 628; χ(, 854; o, 888; 9, 69. 

rejecta altera interpretandi ratione nimis artificiosa ) eum - 
veteribus explanatoribus?) in verbis τανύειν et τιταίγειν 
inesse arbitror, quae sine dubio ejusdem radicis sunt, cujus 
verbum τείνειν» | est, atque de iis potissimum rebus ex- 
tendendis usurpantur, quae quodammodo complicatae in 
majorem longitudinem possunt diduci?) vel, quum de- 
Jieiantur, quasi porrigi videntur). lllae autem mensae 
pluribus plerumque destinatae videntur faisse, quum, ubi 
suam quisque mensam haberet, minoribus?) uterentur uno 
pede fultis iisque rotundis. Ad illas tantum referendos esse 
censeo locos eos, ubi pede Antinous mensam a se pro- 
trudere dicitur?) et ubi proci, ut mensis utantur pro scutis, 
admonentur'). His autem mensis, quarum tabulae et com- 
plicari et diduci poterant, recte, ut mihi quidem videtur, 
oblonga forma ab Eustathio tribuitur, audacius vero con- 
cluditur rotundas mensas illis temporibus nondum exstitisse. 
Quod ad mensarum numerum attinet, adhuc quaestio anti- 
quitus restat, utrum singulis?) an pluribus singulas mensas 
poeta tribuerit^). Jam si ipsos locos Homericos inspicimus, 


1) de qua v. N. ad c, 138. Passov. 

?) Eustath. ad x, 354: ἀποσδυπλόμεναν xci οὕτω τεινόμεναν ὥστε 
ὀχλαδίας δίφρος. cf. Schol. ad hune locum; schol. ad 4, 628; η, 174 
(πτυχτὴ τράπεζα). 

3) τανύειν τόξον, βοείην, ἵππους, γναϑιμούς, et per imaginem quan- 
dam: τανύειν πόνον, ἔριδα; τιταίνειν τόξα, αἰετὼ τιταινομένω πτε- 
ούγεσσιν, ἵππος τιταινόμενος. 

^) τανύειν ὀβέλους, ὕας, ἔγχος, τινὰ ἐπὶ γαίῃ; τιταίνειν χεῖρε, 
ἅρμα, ἄροτρον. --- 5) υ, 59. -- 9 5,19. — 7) y, 14. 

8) Huie opinioni favent Plut. Eustath. Terpstra (HI, 5, 4). Apud 
Germanos hie mos fuit auctore "Tacito Germ. c. 92: separatae singulis 
sedes et sua cuique mensa. : 

?) Athen. p. 11F (cf. Animadv. Tom. I. p. 108) et p. 43. 

ἀὰ 

utrumque usum reperimus '). Numerum autem mensarum, 
quae convivis apponendae erant, certum fuisse aut lege 
quadam vel usu constitutum nusquam inveni, quam- 
quam diligenter in hanc rem inquisivi; hoc tantum e con- 
jectura quadam contendere ausim in majoribus epulis?) 
mensas singulas singulis apponi solitas fuisse, duobus vero 
vel pluribus singulas mensas fuisse in conviviis parvis et 
| privatis?). Solebant autem mensae, spongiis antea de- 
lersae^), apponi, postquam convivae consederant, raro 
antea). 

8 4. De manuum. lavatione. Postquam resederant 
convivae, 

χέρνιβα (δ᾽) ἀμφίπολος προχόῳ ἐπέχευε φέρουσα 

καλῇ χρυσείῃ ὑπὲρ ἀργυρέοιο λέβητος 

víyac9o*). 
Ancillae enim sive praecones") sive famuli?) sive convivae?) 
sibi ipsi supra manus aquam effundebant, nempe puram et 


Ὁ) Una mensa uni apponitur η, 174; o, 333; φ, 28; una duobus 
praebetur o, 93; Q2, 625; una denique pluribus 44, 628; 1, 216. 

?) Si eae memorantur, semper pluralem numerum τράπεζαν reperi- 
mus; cf. e, 111; o, 447; y, 74. 84; η, 114. 

3) cÉ locos supra allatos. 

^) e, lll sq.; v, 151; y, 438. Nitzschius (ad «, 109 sq.), Fried- 
reichius (p. 150) et Terpstra (III, 5, 4) mensas bis detersas esse dicunt; 
quod unde habeant nescio. Fortasse quod alio loco ministri, alio an- 
cillae id negotium perfecisse dicuntur? At non video, cur id non po- 
tuerit modo ab ancillis, modo a ministris perfici, ut multa alia. 

5) χ, 954; α, 112. — 9) «,136 all  — 7) e, 146. 

*) v, 291. Verbum λοετροχόος certe masculini generis est itaque 
ad manuum lavationem spectat, quum in balneis modo mulieres mini- 
strare soleant. Habemus hoc loco primum vestigium moris, qui adhuc 
valet, ut ab invitatis donum (Trinkgeld) detur iis, qui ministrant. 

?) x, 182. 4, 449. 

liquidam), quia haec lavatio ad res sacras spectabat. 
Quum enim corporis lavatio, qua advenae praecipue, sed 
alii quoque convivae ante coenas utebantur, ad recreatio- 
nem potissimum et decorem pertineret, manus abluebant, 
ut puris manibus adirent libationem in coenarum initio 
faciendam. Et hane quidem ejus moris tune veram atque 
solam causam fuisse multa confirmant. Primum enim, etiam 
si coenaturi non sunt, ante preces, quas ante caedendam 
victimam aut ante libationem fundunt?), manus lavant. 
Hanc solam ob causam in lliade memorantur manus lautae 
esse^). Deinde malluviarum usum proprie ad caerimonias 
spectare eo quoque docetur, quod duobus locis χέργιμμα 
et οὐλῶν πρόχυσις componuntur*). Denique veteres in 
hac interpretandi ratione fere consentiunt?). Hoc loco dicat 


!) y, 429; v, 153 sqq.; 2, 303 (ὕδωρ ἀκήρατον). 

2) y,445; 2,802; 4,449; Ζ, 266; r, 174. Itaque corruptelam 
aliquam latere arbitror in versu: χεῖρας νιψάμενον τεύχοντ᾽ ἐρικυδέα 
δαῖτα (x, 182); hoc enim loco sacrificium non est neque libationem 
adeunt vulgarem coenam paraturi. Recte ille versus se haberet, si pro 
τεύχοντ᾽ scriptum esset δαίνυντ᾽; tum vero nimis hiare videtur narra- 
tionis nexus cf. 181. 

?) K, 916 sq. de manuum lavatione ante coenam facta dici Nitz- 
schius (T, 237) et "Terpstra (III, 9, 2 adnot.) sine jure contenderunt. 
Ejusmodi res poeta omnino in lliade, ut in carmine bellico, ubi fere 
semper res graves imminent, brevius describit aut plane omittit (cf. schol. 
ad α, 138). Semper autem in illis descriptionibus ad poetae artem at- 
tendendum est, qui, postquam brevi antea accuratam descriptionem dedit 
aut ubi graviora instant, brevissime loquitur cf. schol. ad u^, 55; Lehrs. 
Dissert. lI. s. v. δεῖπνον (adnot.). Nequaquam vero ex eo, quod ille 
mos manus ante coenam lavandi in lliadis hominibus non diserte com- 
memoratur, colligi potest eum omnino iis non tribuendum esse. 

^) y, 445 χέρνιβα κατήρχετο, quod verbum ipsum ad sacra pertinet; 
εἴ, .4, 449. — 5) Schol. ad α, 138; 4, 450. 

aliquis: nonne. debebat munditia potissima ejus lavationis 
causa esse iis, qui manibus carnem ori admoverent? Fuit 
quodammodo, sed Homerus eam causam intelligi non voluit. 
Nam decorum quidem poetae est manuum lavationem memo- 
rare, ubi ad caerimonias, tenue, ubi ad munditiam attinet. 
Quod si statuimus, bene jam intelligemus, cur poeta ma- 
nuum lavationem neque inter coenam") neque post eam?) 
commemoret, nisi ubi libationi denuo factae ea antecedat?). 
De vasibus in hac lavatione adhibitis nihil addendum est 
nisi pretiosissima ea fuisse, aurea atque argentea et inter- 
dum caelato opére ornata. Denique, quod pro vulgari voca- 
bulo λέβης uno loco (2, 304) pelvis yéoviBo»v nominata 
est, id ejiciendi versus?) sufficientem. causam praebere vi- 
detur, siquidem fides habenda est scholiastae (ad c, 138), 
qui posteriore demum tempore vocem yéovifoy pro lebete 
usurpatum esse adnotavit. 

$8. Panem apponit ταμίη. Panem apponere za- 
μίης, rei familiaris magistrae, quae rem frumentariam po- 
tissimum asservabat et penori omnino praeposita erat^), 
proprium munus est neque ab aliis perfici solet, nisi in 


ἢ d, 213, ubi hoc narratur, novum documentum additur, quanto 
jure illum locum damnaverimus. Eustathius quidem ad hune loeum 
adnotat manuum lavationem post effusas lacrimas atque lamenta (cf. 
v. 1883 sq.) fieri solitam esse; sed unde hoc habet? Quamvis enim 
multis locis Homerici homines lamententur et lacrimas effundant, nus- 
quam istius moris mentio fit, qui ineptus praeterea esset, quippe quum 
facies potius, quam manus, inter lamentandum lacrimis macularetur ita- 
que haec potissimum lavanda esset. | 

2) cf. schol. ad 44, 450, ubi idem, sed ineptis causis, affirmatur. 

3) ita y, 338. 

*) cf. schol ad 22, 304, cujus auctor Aristarchus esse traditur. 

5) ut ταμέύαν, σίτοιο δοτῆρες T, 44. 

magnis conviviis), ubi sola ταμίη non sufficit, vel in domi- 
bus, ubi ταμίη nulla adest"). Videtur ei praeterea carnis 
quantum distributis portionibus reliquum erat, traditum 
fuisse ad asservandum ^), quod cum aliis cibis, si quis 
inopinato advenit, solet apponere, id quod verbis εἴδατα 
πόλλ᾽ ἐπιϑεῖσα χαριζομένη παρεόντων) docetur. Δαι- 
τρός enim iis tantum in ipsa coena ministrat, qui aut ab 
initio illi intersunt aut serius exspectantur?); numquani 
autem refertur cibos atque carnem illis reponere, qui forte 
sero venturi sint, aut, quum sero venerint, his ante- 
ponere*). Panes apponebantur ἔν zevéoic^), canistris vel 
aeneis vel aureis, ad panes excipiendos proprie destinatis. 
Panem enim et pingues carnes in eodem canistro fuisse 
non veri simile est^); quod vero pes bubulus ex χαγέοιο 
sumitur), haud inepte suspicatus est Passovius ossa a 


7) ef. a, 141. — ?) z, 350. cf. N. ad 367; m, D1. cf. 9,69 ἀοισδῷ 
ministrare praeconis est. 

3) π, 90 in coena paucorum ὀπταλέα χρέα apponuntur, d δα τῇ 
προτερῇ ὑπέλειπον ἔφϑοντες. 

*) e, 140. In hoe versu et iis, qui sequuntur, interpretes offende- 
runt ea praesertim de causa, quod εἴϑατα nihil aliud nisi carnem signi- 
ficare posse persuasum habebant. Haec tamen explicatio nequaquam certa 
est (cf. supra cap.l. ὃ 2). Si et alios cibos in cella penaria asservatos 
verbo εἴδατα indicari posse conceditur, nullam esse causam existimo, 
cur aliquid ejiciamus. Eodem jure versus sidere πόλλ᾽ ἐπιθεῖσα xrÀ. 
o, 139 retinetur neque subditicius est δ᾽, 56, siquidem totus ille lócus 


Homerieus est. cf. N. ad «, 140 sqq. — 5) o, 258 (μοῖραν). 
9) οἴ, η, 166. Versus d, DX et 58 vix possunt defendi. cf, N. ad 
hunc locum. — 7?) α, 147. c£. N. Idem docet (ad x, 261) canistra 


panum plena esse apposita. 

5) e, 948 nihil contra opinionem nostram facit. Neque enim opus 
est, verba xai χρέας ad περικαλλέος ἐκ xavéow trahere, quod ne col- 
locatio quidem verborum suadet. — 9) v, 999 sqq. 

convivis finita coena in panaria conjecta esse. Contra ad 
carnem apponendam «aderant zívexec ?), quorum usum re- 
centiorem et Homero ignotum fuisse non est, quod cum 
Aristophane grammatico?) statuamus. 


CAPUT VI. 
DE COENIS IPSIS. 


8 1. Quinam praeter viros nobiles coenarum 
participes fuerint. Adfuisse mulieres in conviviis negari 
non potest; ita Helena), Penelope*), Arete^) coenantibus 
intersunt, sed muliebri opera occupatae fila deducunt), 
non cum viris coenant et potant. Observandum tamen 
est ne id quidem decorum fuisse herae, nisi conjunx in 
convivio adesset. Sic Penelope adest quidem in triclinio, 
dum filius et hospes coenant, deinde vero recedit, quum- 
que ad procorum epulum veniat, proterretur a Telemacho), 
quamquam cum duabus ancillis virorum conventum intra- 
verat^). Morem fuisse feminarum in suis ipsarum con- 
clavibus 'coenare Nausicaae exemplo docetur, cui ministra 
in cubiculo δόρπον parat^). llla tamen lege non tenentur 
deae: Circe et Calypso cum Ulixe et Mercurio coenant, 
omnes denique deae cum diis omnibus. Liberi, quorum 


!) Athen. VI. p. 228 E. cf. adnot. Schweigh. 

?) cf. Nauck. Arist. fr. p. 81. Etiamsi vero Odysseae versus e, 141 
et d, DT extra dubitationis aleam positi non essent, tamen 7r, 49 nulla 
re suspectus est. — 8) 4,219. — 4) o, 96. — 5) η, 141; v, 51. 

9) εἴ, praeter 1l. ]l. 9, 191; ξ, 305. 

7) «e, 356 sq. cf. o, 515 sq. — 8) α, 881. 

?) η, 12 54. Quod N. ad virginum coenam hoc tanium referendum 
esse censet, in hoc ille errare videtur. Possum pro opinione mea etiam 
9, 623 afferre, sed corrupto loco nihil, opinor, demonstratur, 

patres inter convivas erant, interdum videntur epularum 
participes fuisse") atque inferioribus etiam hominibus, ut 
pastori Melanthio, si convivarum alicui grati sunt, non- 
numquam conceditur inter nobiles coenare iisque ut dominis 
ministratur^). Mendicis licebat quidem in conviviis adesse, 
sed ad januam sedebant viliore scamno mensaque usi. 
Omnes denique, qui ad familiam pertinebant, praeter mu- 
. lieres,. in triclinio cibum et potum sumpsisse videntur?) 
atque in libatione eerte πᾶσιν ἀνὰ μέγαρον vinum prae- 
betur). Omnino caveamus necesse est, ne illis temporibus 
severum ordinum discrimen tribuamus?). Ita certus quidem 
ministrorum et ancillarum. numerus aliquoties affertur 5), 
verumtamen omnia fere et ante et inter coenam praestanda 
negotia atque ministeria, paucis exceptis"), nobiles, κοῦροι, 
κήρυκες, ϑεράποντες, ὁμῶες et Ojo?) promiscue susci- 
piunt. Alii igitur in sejungendis singulorum | ministeriis 
operam perdant. 

$ 2. De poculis. Postquam mensae convivis appo- 
sitae erant, in iis collocabantur pocula, sed vino nondum 
repleta^). : Bene autem | fabricandorum poculorum artem 
illis jam temporibus cultam fuisse indicant poculorum varia 
et plerumque pretiosa haec genera: δέπας, ἄλεισον, xV- 
πελλον, σκύφος, κοτύλη, κισσύβιον"), de quibus apud 


1) x,496. — 2) 9, 200 sqq. — ?) v, 981 Sq. — *) », 179 sq. 
δ) c£. 0, 99. — 6δ).η, 108; 4; 421; o, 380 sq. Pulchritudo eo- 
rum quam maxime effertur (o, 332; r, 60). 

7) Haec notavi, ubicunque de iis disputatur. 

8) cf. Passov. s. vv. Ostermann de praeconibus (Marbg. 1845); 
Kostka Ueber die χήρυχες bei Homer (Progr. d. Gymn. zu Lyck; 
Mich.1844). — 9) α, 149 «f. 148; v, 258 cf. 255; χ, 851 pocula po- 
nuntur, antequam convivae resederunt, — 10) φιάλη apud Homerum non, 
ul apud posteriores Graecos, poculum est, sed aquae receptaculum, 

Athenaeum et Passovium tam large dictum est, ut novi, 
quod addam, fere nihil habeam. Quam brevissime igitur 
hanc rem tractabo, non tamen neglexerim admonere, ne 
nimia fides in hac re veteribus tribuatur, qui, quum ex 
variorum temporum scriptoribus sua sumant, valde inter 
se dissentiunt et ad Homerum explicandum non semper 
rectum praebent. Generali quadam notione poculum verbo 
Oéztec') significari videtur, cujus species &Aeucov, κύπελ- 
Àov^), σκύφος sunt; quo fit, ut, quoties certa poculorum 
species verbo δέπας denotanda fuit, epitheton ἀμφικχύ-- 
πελλον  5ῖϊ additum. ἴάλεισον, κύπελλον et δέπας ἀμφι- 
κύπελλον poculorum genera admodum pretiosa) erant, 
aurea et argentea, quum σχύφος ) et xozvAm et κισσύβιον, 
utpote quae in humilium hominum usu essent, minoris 
essent pretii. Et singulari quidem forma fuisse videtur 
χοτύλῃ 5), quae mendicis praeberi solebat") et pusilla erat^), 
quum contra κιυσσύβιον ^) magnitudine esset insigne. at- 


1) c£. y, 50. 51. 41; y, 9 c£. 11. | 

2) Quomodo ἀλείσων et χυπέλλων forma distulerit, non accurate 
scimus; fortasse proprium fuit ἀλείσων, quod binis ansis instructa fue- 
runt (y, 9 sq.). cf. Athen. XI, p. 482 E; Eustath. ad α, 142; Passov. 

3) De hujus epitheti vi cf. Buttm. Lexil: I, p. 160; Lobeck. Proleg. 
pathol. p. 106. 

4) De Nestoris famoso poculo (.4, 632 sqq.) cf. Lehrs. p. 199 sq. 

5) Semel hoc vocabulum legitur £, 112, ubi ambigitur inter formam 
σχύφον et σχύφος, quod maluit Aristoph. Byz. c£. Nauck. p. 42. Ce- 
terum de ipso poculo cf. Asclepiadem Myrleanum apud Athen. XI, 
p. 498 E. Hesiodus regi σχύφον tribuit. 

9) Athen. XI, p. 418 E; Eustath. p. 1282. Schol. ad 45,34. Lehrs. 
p. 921. — 7) o, 11 sq. o, 312. — 5) cf. X, 494 sq. et supra c.1I. $ 1. 

?) De forma et materia v. Athen. Xl, p. 476 F. Passov. Doederl. 
(gloss. Hom.). 

que idem humilioribus esset et rusticis, quod κρητήρ no- 
bilibus "). 

83. De libatione et pincernis. Quamquam Home- 
rus res, quae repetuntur, primo potius loco, ubi fiunt, 
quam secundo vel tertio commemorare solet, tamen, quum 
libationis et inter et post?) coenam factae saepissime men- 
tionem faciat, ante coenam perraro atque ne tum quidem, 
ubi de coenis vulgaribus loquitur?), libationem affert. Si 
nihilominus libationem ante coenae initium factam esse 
statuimus, nihil nisi hae duae causae nos commovent, 
quarum altera est manuum lavatio*), quam libationis causa 
ante coenam factam esse supra demonstravimus, altera verbi 
ἐπάρχεσϑαι notio, quamquam de illa interpretes multum 
disceptant. Buttmannus?) enim censet in verbo ἄρχεσϑαι 
inesse notionem ex cratere primitias exhauriendi, prae- 
positionem autem mí accedendi vim habere, quod pocilla- 
tores ad singulos convivas adstiterint. Quod minus nobis 
probari potest; nam si haec ita fuissent, dicendum erat 
ἐπαρξάμενον χρητῆρσν vel προχόοις, non, ut legimus, 
δεπάεσσιν. Quod autem vir praeclarus de praepositionis 
éní significatione disseruit, per se non falso dictum videtur 
atque quandam probabilitatis speciem prae se fert propter 
vocis ἐπισταδόν ) parem rationem. Aliam explicationem 


ἢ) & 18; n,52. Nihil obstat ;, 346, ubi ingens Cyclops Ulixi in- 
ebriandus est. cf. Theocrit. I, 97 ibique Fritzschium. 

?) Libatio super linguis victimarum facta ad sacra spectat neque 
soli Mereurio discedentés libant. cf. N. ad y, 982. 

3) γ, 40 cf. 65. K, b'I8 sententiae nostrae non repugnat; grates. 
enim agendae erant Minervae cf. 919, 292 sq. 

^) Unde e. g. «, 143 (cf. 163 sq.) libationem ante coenam opinari 
possumus, — 7) Lexil.l. p. 200 sq. — 5) c, 428, 

proponit Nitzschius^). Dicit enim, 'ne priorem ejus opinio- 
nem^) ab ipso rejectam atque certe omnibus rejiciendam 
repetamus, ἄρχεσϑαν similiter atque delibare nihil aliud 
esse nisi vini partem ex gulto, quantum singulis ad liban- 
dum opus sit, praebere. Sed hanc explicationem artificio- 
sissimam non solum ipse probare non potest, verum etiam, 
quum statueret primum poculis tantum infusum esse, quan- 
tum satis esset ad libandum, deinde praebitum, quod ipsi 
biberent, prorsus neglexit libandi rationem atque con- 
suetudinem, qua quisque poculis completis aliquid vini 
libat, reliquum bibit. Vossius denique et Gronovius verbum 
ἐπάρχεσϑαν explicaverunt: denuo incipere poculis, quae 
interpretatio, quamquam a multis rejecta, optima omnium 
atque sola probabilis mea quidem opinione est. Primum 
enim sic verbi émeoysc9o primitiva vis integra et addita- 
mentis libera retinetur; deinde repetitionis notionem, quam 
in multis et aliis verbis cum praepositione &zé compositis 
inesse constat?), huic verbo ἐπάρχεσθαν attribuere nihil 
est nobis dubitandum, unde simul docemur etiam in initio 
coenarum libationem factam esse*). Quod vero Nitzschius 
objecit ad hanc explicationem vocem δεπάεσσιν non posse. 
adjungi, facile nihili esse intelligitur, dummodo ne cum 
Passovio dicamus pocula a pincernis denuo convivis omni- 
bus deinceps porrecta esse, quod falsum est, sed locutio- 
nibus χατάρχεσϑαν χέρνιβα, ἀπάρχεσϑαν τρίχας, δευόσί-- 
σχεσϑαν δεπάεσσιν congruenter verba ἐπάρχεσϑαν δε- 
πάεσσιν vertamus: denuo incipere infundendo, complendis 
poculis. 

ἢ) ad 5, 188. —  ?) ad y, 840, --- 8) lta in verbis &morégew 


εἰ ἐπυχρῆσαν. cf. Sophocl Antig. 1080 uxreivew. 
^) Vinum quidem infusum esse in coenarum inilio saepe narratur. 

Jam ut ad libationem ipsam veniamus, e crateribus, 
quotiescunque libandum erat, denuo completis"), vinum 
hauriebatur?), deinde gutto quodam (πρόχοος), quem dextra 
gerebant") pocillatores, a sinistra ad dextram versus *) 
singulorum^) poculis infundebatur. Certos vero convivis 
pocillatores fuisse, quae vulgaris opinio est, nullo modo 
potest confirmari. Neque enim certus idemque variis tem- 
poribus vinum infundit, sed, ubi vinum miscendum et in- 
fundendum est, aut unus pluresve e praeconibus, alii aliis 
temporibus, aut pueri eo negotio funguntur?), atque ne 
apud deos quidem certus oivoyóoc est^), sed hujus fabulae 
origo Homeri tempore recentior est habenda. lllius autein 
erroris haec potissima causa videtur fuisse, quod ex 
9, 141 sqq. Leioden 3vocxóov eundemque o/voyóov fuisse 
conjiciebant. . Sed, quomodo: ex eo loco hoc colligere potue- 
rint, non video; certi enim inde nihil nisi hoc sequitur. 
Certus procis adest ϑυοσχόος, Leiodes, genere illis haud 
impar, quippe qui ϑρόνον habeat?) atque arcus intendendi 
initium faciat. Sedet semper juxta craterem eo loco, unde 
in vino distribuendo incipere solet pincerna), quem ipsum 
propter munus suum saepe locum mutare necesse est ita- 
que certam sedem inter coenam habuisse non est probabile. 
Ex illa igitur ϑυοσχόου sede nullo modo colligi potest 
ilum, qui juxta craterem sederit, functum esse οἴνοχόου 
munere, sed hoc fortasse conjiciemus ϑυοσκχόου fuisse liba- 


" 7*3, 164 vinum denuo miscetur, wf libari possit. cf. v, 50 sq. 
K, 519 ἀπὸ πλείου χρητῆρος haurientes Minervae libant. 

3) 4,9 sq. K,519. — 3)00, 896.sq. «— .9 4, 591; φ, 141 sq. 

ὅ) e, 425. — 6) 5,163 cf. 119; c, 418 c£.493 et 396; φ, 263 cf. 911. 

7).4, 25 :4, 591; Y, 294. Jovi soli id honori datum esse videtur, 
ui proprium haberet οἰνοχόον. — 8) φ, 166. — ?) φ, 142. 


tionem precando inchoare") eique primo vinum fuisse tribu- 
tum. Ceterum nemini non mirum erit numquam antea de 
Leiode ejusve munere dictum esse apud Homerum. Quare, 
quum de certo oivoyóov munere non videatur cogitandum 
esse, facile concedas illo verbo eum significari, qui oivo- 
χοεύων τυγχάνει). 

Ut vero de libatione ante coenam facta non prorsus 
certi sumus, ita dubitari licet), num cibi partem ante coenas 
vulgares (nam de sacris hoc per se intelligitur) diis offerre 
soliti fuerint. Si enim 7, 219 omittimus, ubi Achillis pie- 
tatem poeta efferre voluisse videtur, quoniam ille non 
debebat disertis verbis Patroclo imperare, ut primitias diis 
consecraret, si talis mos exstitisset, unus locus relinquitur, 
ubi primitiae ciborum diis offeruntur). Huc accedit, quod 
ϑυοσχόον semper in triclinio «dfuisse narratur. Sed hoc 
firmum illius moris argumentum esse quotusquisque est 
qui censeat? 

8 4. Quomodo carnem ederint. Quum cibi appositi 
prorsus parati perfectique essent ad edendum), non-opus 
erat cultris vel furcis?), sed manibus carnem ex patina 
sumebant orique admovebant"), manibus carunculas alius 


1) χ, 921 sq. Aliis locis hoc herus facit (y, 394 sq.) aut singuli conviva- 
rum (y, 45sq. cf. 64). — ?) ef. οἰνοποτήρ (9,456) et supra ad δαντυμόνας. 

3) Terypstra 1, 7, 7 (adnot.) et 1I], 4, 8 in statuendo hoc usu auda- 
cior est. — 4) 5,231. 

5) ὀνείατα “ἑτοῖμα προχείμενα. Etiam farina antea carni inspersa 
erat cf. Z, 560. Quod cur £, (Y non fiat, ea causa videtur esse, quod 
Eumaeus hospitem tum conditione sibi parem putat itaque apparandae 
coenae participem facit. Qua ipsa de causa illo loco χρέα ϑερμὰ αὐτοῖς 
ὀβελοῖσιν apponi videntur, quum alibi semper antea detrahantur. 

9) cf. Becker Charicl. L, 429 sqq. 

7) Hae ratione explicantur verba χεῖρας i&AAsw cf. o, 848 sq. 

alii praebebant^) neque in ea re erant fastidiosi. Cultros 
tamen omnino a coenis afuisse statui non potest; etiamsi 
enim frusta solebant tam parva apponi, ut cultris super- 
sederi posset, iis certe, quibus νῶτα tributa erant, cultri 
interdum necessarii erant, ut loco Homerico confirmatur?). 
Licet μαχαιρα ad hunc usum non adhibita sit, tamen 
alia cultrorum genera videntur exstitisse). 

85. De vocabulis, quae satietatem significant. 
Bono deinde appetitu edebant, quantum cuique libebat. 
Mirum autem est, quam variis in significanda  satietatis 
notione formulis atque vocabulis poeta usus fuerit, de 
quibus , quo melius Homerici sermonis consuetudinem 
cognoscamus, paullo accuratius agemus. Primum πάσα- 
σϑαν per se neque est ad satietatem usque comedere ne- 
que degustare, sed nihil nisi vesci. Haec quidem explicatio 
omnibus locis Homericis admittitur, quum notio gustandi, 
quam Athenaeus statuit^) modo speciem quandam veritatis 
habeat, sed non ubique quadret. Et affert quidem Z, 487 ; 
ium viscerum coenam, in qua multi homines parvis cibo- 
rum copiis contenti esse debuerint; deinde 2, 641 sq., ubi 
eum, qui in calamitate et luctu esset, degustare: solum 
cibos par fuerit; denique eum, qui cibum omnino non 
gustaverit, jacere ἄσιτον, &zwo:0v^). At haec, quamvis 
bene observata sint, nimis angustis finibus circumscribunt 
verbi πάσασϑαν notionem). Accedit, quod 4, 487 nihil 


1) $,482sq.; d 65 sq. — 35) 9, 415 νώτου ἀποπροταμών. 

8) ut χνῆστις, radula aenea ad scabendum caseum (4, 638). 

*) p. 28F sq. — 5) g, 788. — $) cf. 2, 641 et 698; τ, 160 et 
167; d», 16 πάσασϑαι “ημήτερος ἀκτήν, pro qua loeutione vulgaris est 
ἔδειν Anu. ἀκτήν. Qui loci certe repugnant illi sententiae, non nostrae, 
quae ne Athenaei quidem observationibus redarguitur. 

omnino demonstrat, si verba corrupta tandem aliquando 
corriguntur. Glorians Phoenix: ego, inquit, te ad hanc 
magnitudinem educavi toto pectore te amans 
ἐπεὶ οὐκ ἐϑέλεσκες ἅμ᾽ ἄλλῳ 
Na. Ὁ,» 5» -"y$3'5 , P 
ovv ἐς δαῖτ ἱέναν ovv ἔν μεγάροισι πάσασϑαι, 
πρὶν y ὅτε δή σ᾽ ἐπ᾽ ἐμοῖσιν ἐγὼ γούνεσσι καϑίσσας 
ὄψου v ἄσαιμι προταμὼν καὶ οἶνον ἐπισχών. 


Qualis sensus! Quis negabit ad coenam se iturum, nisi 
prius cibum sumpserit? Quis ad coenam invitabit infantem 
in genibus adhue sedentem? Quae denique Phoenicis haec 
laus, quae gloriatio? Quae cum ita sint, velim tu legas 
᾿ ξϑέλεσχον, cujus lectionis vestigium est apud Athenaeum, 
ubi testante Schweighaeusero mss. habent ἔϑελον. Qui 
sensus jam efficitur! Equidem ille fui, qui te tam magnum 
reddidi atque toto animo te amavi; neque enim prius cum 
alio ad convivia ire neque domi coenare sustinebam, .quam 
te genibus impositum satiavissem. Permitto lectori bene- 
volo, ut, quae lectio meliorem sensum efficiat, eam sibi 
eligat. Ut denuo ad Athenaeum redeam, quod Lehrsius 
dicit Aristareheum illum locum esse patere ex scholio ad 
1, 222, id mihi quoque probabile est. Scholion autem 
illud haec continet: priusquam ad legationem profecti sunt, 
jam apud Agamemnonem famem coena pepulerunt (v. 117); 
Aristarchus igitur melius scribi censet d ézwícavro, sed 
propter verecundiam nihil mutavit. Neque opus est muta- 
tione illa graviore. Formulae enim ejusmodi ut ἐξ ἔρον 
ἕντο interdum apud Homerum ἰδίως sive καταχρηστιχῶς 
usurpantur. Hoc optime intelligitur ex 2, 628, quo loco 
quum eadem illa formula exstet scholiasta hoc addendum 


esse putat: οὐκ εἰκὸς ἦν Πρίαμον εἰς κόρον δειπνεῖν. Sa- 

tetatis conditio deinde his verbis significatur 

αὐτὰρ ἐπεὶ πόσιος καὶ ἐδητύος ἐξ ἔρον ἕντο... 
De siti expulsa similis formula exstat πίγοντε ἀφέτην 
δίψαν"). Idem vero verba && ἔρον εἶναι per circumscriptio- 
nem exprimunt quod χορέσασϑαν) vel χορέσασϑαν ϑυ- 
μόν); idem deinde significant verba κορέσασϑαι et πλή- 
σασϑαι ϑυμόν"). Unde perspicuum est falsum esse, quod 
scholiasta ad 24, 469 affert, qui: »urbanum, inquit, est 
reticere eos ad satietatem usque comedisse; hoc enim 
servile este. Quum enim idem significet χορέσασϑαι quod 
πλήσασθϑαιν, idem porro χορέσασϑαι quod ἐξ ἔρον εἶναι, 
necesse est etiam πλήσασϑαν atque ἐξ ἔρον εἶναι idem 
significare. Verbo τέρψασϑαν satietatem indicari falso 
dixerunt Athenaeus et Passovius; neque enim ulla causa 
est, cur a propria notione recedamus, quae est delectari 
vel refici; quare formula αὐτὰρ ἐπεὶ τάρπημεν ἐδητύος 
ἠδὲ ποτῆτος 800 jure neque pro altera illa αὐτὰρ ἐπεὶ 
πόσιος. κτλ. posita est. Formula denique ὅσον ἤϑελε 
ϑυμός tantum ad bibendum pertinet atque solum in fine 
coenae post libationem invenitur, ubi ceterae formulae, 
quas ante memoravimus, minus apte usurparentur. 

$ 6. Modum cibi et potus habitum fwisse. Ut 
homines Homericos gulosos fuisse existimemus, nihil nos 
commovet. Nam quod coenam interdum brevi tempore 
interposito repetunt, certis de causis hoc faciunt aut, quum 
hospites adveniunt, ut illos ad largius edendum impellant"), 


1) Athen. p. 9 F explicat: zz» ἐπιϑυμίαν πληρώσαντες; c, 489 
formula prorsus insolito modo variata illius libri suspicionem auget. 

?) 4,642. — 8) c£. ὁ. 108 et 52, 221 ibique schol.; X, 635. 636. 
639 εἰ 688, — 4) εἴ, 8, 98 εἰ 72. — 5) εἴ, ξ, 28 et τ, 198. 


9) 4,780. — 7) 9, 618 sq. 
5 

aut, quum ipsi alios visunt, ne hospitium recusare neve 
illos offendere videantur). In bibendo vero quam servave- 
rint moderantiam, non solum ex vini mixtura intelligitur, 
verum etiam inde, quod cum carnis tum vini certa portio 
singulis. convivis tribuebatur?), exceptis honoratioribus, 
quibus plena semper pocula aderant et bibere licebat, ὅτε 
ϑυμὸς &vdyow). Temulentia quidem non ignota est Ho- 
mero^), sed exemplis formidolosis?) vehementer ab ea ho- 
mines deterrere studet et inter acerbissima convicia vocem 
contumeliosam ovofieoéc^) exhibet. "Turpissimum autem 
esse judicat, si temulentia perturbati convivae in ipsa coena 
pugnam excitent'), atque maxime eum esse detestabilem, 
qui convivam necaverit^). Mensa enim hospitali communi- 
que coena sanctum conjunctionis vinculum inter convivas 
conciliatur. Gulosum autem Ulixem ab Homero esse de- 
scriptum falso e quibusdam locis concludit Athenaeus?) vel 
potius Zoilus quidam, e cujus scriptis in illum locum istam 
disputationem transtulisse, non suo nomine instituisse Athe- 
naeum Casaubonus recte suspicatus est. Itaque operae vix 
preüum esset ista refutare, nisi hoc modo pro quaestione, 
quam tractamus, nonnulla lucraremur. Primum impetus 
cujusdam, quem in edente et bibente Ulixe Zoilus ille vitu- 
perat, causam diserte affert poeta ζ, 250: δηρὸν ydo ἐδη- 
τύος ἦεν ἄπαστος; eadem fere causa est ἡ, 215 sq.: justam 


1)1222 c. $89. — 2) δαιτρόν 4, 262. 
3) 4, 263 (cf. supra ad dera ἐΐσην). 
^) Novit, quid eveniat ei, qui nimium potaverit cf. c, 240 sq.; 
5», 9(4; &, 463 sq. 

3) cf. Athen. p. 0E. — 86) 4,225. — 1) π,291 sqq. 

5) φ, 26 sqq.; λ, 410 sqq. Hoc iis, qui vino incaluerant, eo facilius 
accidere polerat, quod φώσγανον etiam inter coenam gerebant (y, 74). 
?) p. 412 B sq. 

coenam diu Ulixes non sumpserat. At oportebat, tametsi 
esuriret, tolerare aut certe cibo potuque modice eum uti. 
Certe, si Homerus aetatem describeret, qualis fuit Athenaei 
aut ea est, qua nos sumus; sed Homeri homines simplices 
sunt atque veri. Maxime vero miror, quomodo tam tur- 
piter ille £, 109 praeclaram poetae artem in describenda 
animi conditione probatam ad Ulixis gulositatem referre 
potuerit. Summam enim simultatem, quam audita Eumaei 
narratione concepit, Ulixes mussitans non potest in edendo 
non prodere itaque ἐνδυκέως χρέα τ' ἤσϑιε nivé τε οἶνον 
ἁρπαλέως ἀκέων, κακὰ δὲ μνηστῆρσι φύτευεν. Ab eodem 
illo Zoilo fortasse profecta sunt, quae alio loco Athenaeus!) 
affert, ubi Epicuri doctrinae quasi auctor Ulixes nominatur 
propter 4, 5 sqq. Qua de re ne audiamus Megaclidem?); 
simplieior enim interpretatio exstat haec. Post longos er- 
rores laboresque summos tandem ad amicos pervenit Ulixes, 
a quibus spe recuperandae patriae erigitur convivioque 
excipitur lautissimo; quid mirum igitur illa verba hujus 
viri habent, qui suavissima quadam voluptate perfusus 
est^)? Quod denique aliquoties per totum diem edisse in- 
numeras carnes dicuntur, quae formula inter hyperbolas 
apud Homerum non raras referenda est, hoc illis vitio dari 
non potest, quibus, postquam erroribus defatigati terram 
appulsi sunt^), nullum aliud negotium est vel oblectamen- 
tum. Quid plura? Tristes modo interpretes erimini vertent 
Homero, quod ex hilari et vegeta rerum contemplatione 


1) p. 313. --ὀ ?) ap. Athen. 1.1. 

3) Verba οὐ γὰρ ἔγωγέ τί φημι τέλος χαριέστερον εἶναν hyper- 
bolice dieta sunt, ut nos dicimus: es giebt nichts Sehüneres, es ist gar 
zu schün. cf. K, 216 et N. ad s, 5 sq. 

^) Formula illa modo in Ulixis erroribus poeta utitur. 

meritum edendo et bibendo pretium tribuit. Cibo et potu 
spiritus vitales recreantur'), vires et animus, patientia et for- 
titudo afferuntur atque augentur?) ; fame contra nihil gravius 
accidere potest; erudelissimus enim tyrannus est stomachus?). 

8 7. De propinatione. De propinandi more Home- 
rico quae pervulgata opinio est, falsa esse mihi videtur. 
Neque enim propinatio ita fiebat, ut conviva in convivae 
salutem aliquid ipse biberet, sed completa pocula, ante- 
quam biberant, sibi invicem porrigebant salvere alios alii 
jubentes. Propinationem autem ea ratione factam esse, qua 
nos censeamus, non solum loci Homerici) omnes, verum etiam 
verbi δειδίσχεσϑαν vis et veterum testimonia suadent). 
Solebant etiam faustis verbis gratulantes alloqui eum, cui 
propinabant^), atque omnino benevolentiam suam propi- 
nando declarabant"). In ipsa propinatione mos eorum erat 
surgere ad eumque, cui propinaturi erant, adsistere^), qui 
deinde, si multi salutabant, ejus, qui primus obvius fuerat), 
poculum accipiebat et, postquam libaverat et biberat'?), 
reddebat "). 

$8 8. Quamdiu in coenis versati fuerint. Ubi nihil 
grave instat et heroibus licet commode se edendi et po- 
tandi voluptati tradere, fit, ut totum diem epulando con- 
sumant. Πρόπαν vero ἦμαρ eo definitur, quod est reli- 

1) z, 460 sq. — ?) 7, 160 —1'0. 

3) η, 215 — 221; o, 341 sqq.; 0, 286 sqq. 

4) lta ξ, 112 sq. 1, 224, quo loco verba deídsxr "AyiAze vocabulo 
χαῖρε (nos diceremus Wohl bekomm's) explicantur. 

$) Schol. Aristarch. ad 1, 294. Athen. XI, 498 C sq. 

$) o, 121 54ᾳ.; 2,101 54. — 7) ξ, 119 Ulixis de ea re animo laetatur. 

5) », 56 sq.; 0, 86. — 9) 0, 87 sqq. — 10) o, 151 cf. o, 119. 

. 1) e, 152; 9, 102, ubi per errorem schol. ὦρεξε πιοῦσα pro ὀρέ- 

ξασα ἔπινεν dictum esse censet. ἃ 

quum omne diei usque ad solis occasum, nempe a quo 
termino somnus solet incipere tum apud deos tum apud 
homines"). Longius raro coena produeitur?). Post coenam 
deinde, dum ceteri cubitum eunt, interdum herus et non- 
nulli ex familiaribus remanent colloquia serentes et vinum 
potantes?), quoad herus abeundi signum dat^), neque tamen 
conira morem est, si hospes lassus veniam petit, ut cubi- 
tum ire sibi liceat?). Mensae, panes, pocula convivis, usque 
dum omnes discessissent, adesse solebant^). Deinde ancillae 
ἀπεκόσμεον ἔντεα δαιτὸς et in eam aedificii partem, quae 
S6Aoc") nominabatur, seponebant. Sine causa mirari Athe- 
naeus ^) videtur, quo pacto 2, 476 lugenti Achilli per totam 
coenam aeque atque iis, qui laeti epulentur, mensa appo- 
sita fuerit; quamobrem ita illum versum legi vult 
ἔσϑων xai πίνων ἔτι, καὶ παρέχειτο τράπεζα. 

Α scholiasta hic versus prorsus ejicitur, eujus tamen sententiae 
aliae causae magis probabiles afferri debebant, Totus enim 
versus nihil aliud videtur esse nisi verborum γέον à' 
ἀπέληγεν ἐδωδῆς plenior alque fusior explicatio ab inter- 
polatore quodam profecta. Male verba ἔσθων καὶ πίνων 
ad ea, quae antecesserunt, adduntur; ejecto autem versu 
nihil plane desideratur. | 

$9. De convivarum oblectamentis. Inter conviva- 
rum oblectamenta praeter ludos, qui tamen plerumque 
coenas aut antecedere aut sequi solebant, praecipue memo- 
randa sunt ἀοιδοῦ et ipsorum cantus atque saltatio; 


!) schol. ad 4, 472 cf. ad 4775. 4,605. — 29) «f supra. 

3) η, 229 sqq. — 2) η, 340 54. — 5) d, 294 cf. Athen. p. 191D. 
5) τ, 60 sq. cf. η, 232 sq.; o, 466 sq. 

7) schol. ad y, 442. cf. Friedr. p. 804. — δ) p. 12 A sq. 

cithara) enim eoenae socia?), cantus et saltatio orna- 
menta?) sunt, quare certus ἀοιδός nobiliorum epulis ad- 
esse solet, ut Phemius apud procos, Demodocus apud 
Aleinoum^). Cantant vero ἀοιδοί, postquam ipsi inter 
alios coenaverunt^), plerumque post coenam^), dum con- 
vivae potant, sed etiam inter ipsam coenam") vel utroque 
tempore?) In epularum oblectamentis praeterea fuerunt 
colloquia utque convivia summi doloris remedia esse atque 
exhilarare afflictos putarentur?), certe multo magis com- 
munionis et colloquii jueunditas, quam edendi et bibendi 
voluptas effecit. Solebant vero colloquia incipere, ubi cibi 
potusque libidinem expleverant; immo in hospitum ex- 
ceptione ne decorum quidem habebatur colloquia cum iis 
incipere, priusquam satiati essent ^). Quare 1, 193 sq. nihil 
antiquius habet Achilles, quam ut hospitibus eibus et potio 
apponantur, neque illi, quamquam brevi antea ederunt, ab 
apparanda coena Achillem prohibent, quin etiam aliquid de 
cibis appositis sumunt, ne eontra morem facere videantur. 

Haec igitur fere sunt, quae apud Homerum de coenis 
inveni quaeque mihi digna videbantur memoratu. 

1) χέίϑαρις et φόρμιγξ idem instrumentum significant, magnitudine 
fortasse diversum; cf. Pollux IV, 9 p. 319. Tibiarum semel mentio fit 
in coena nuptiali (-E, 495). -— ?) 98,99; o, 210 sq. 

3) «, 152; φ, 480. — 2 εἴ ν,8 54. — 5) 9, 69 sq. 

6) α, 152 sq. cf. 150; 3, 13; φ, 428 sq. — y, 352 nonnulli quidem 
μετά »inter« significare dicunt, sed ita haec praepositio apud Homerum 
non usurpatur, nisi cum accusativo personae conjuncta est. Neque με- 
ταϑδόρπιος aliud quidquam significat nisi post δόρπον. cf. supra. 

7) Hoe falso Terpstra negat, N. ad 9, 65 modo de Phemio con- 
cedit; sed c£. ,, V.  — 8) cf. o, 269 et 605 sq.; 9, 90 ibique N. 

9?) cf. 1, 466 sqq. — 19) «, 128 sq.; y, 34 sq. c£. 67 sq., ubi illa 
urbanitatis regula disertis verbis indicatur; cf. N. ad h.l. 

VIT A. 


Natus sum Alexander Oscar Brosin Quedlinburgi, in 
urbe Saxoniae provinciae, anno hujus saeculi XXXIX. mense 
Martio die decimo patre Carolo, matre Aemilia e gente 
Carstens, quos adhuc superstites esse laetor. Fidei addictus 
sum evangelicae, Quum primis litterarum elementis imbutus 
essem, decem annos natus in gymnasium receptus sum Queldlin- 
burgense, quod adhuc floret Francisci Richteri, summi 
viri, auspiciis. lbi per octo annos et dimidium doctorum viro- 


rum, quibus gratias ago quam maximas, usus disciplina anni 
ἢ, s. LVII. mense Octobri, maturitatis testimonio instructus, in 


hane almam litterarum sedem me contuli. Civibus academicis 
adscriptus Ill. Rudorff t. t. rectore magnifico, nomine apud 
philosophos dato interfui per tria semestria scholis virr. Ill. 
Boeckh, Haupt, Trendelenburg, Ritter, Miehelet, Benary, Bopp, 
Keil Koepke, Lepsius, Gosche. Ne tamen alios viros insignes 
audire negligerem, Gottingam profectus interque cives acade- 
micos receptus prorectore magnifico Waitz per tria semestria 
Ífrequentavi scholas virr. Ill. Sauppe, E. de Leutsch, Curtius 
alque proseminarii philologici exercitationibus sodalis, deinde 
seminarii sodalis extraordinarius interfui nec non exercitationum 
philologicarum ad historiam antiquam pertinentium, quas mo- 
derabatur E. Curtius, socius fui. Illis viris clarissimis, qui 
singulari benevolentia studia mea adjuverunt, ex animo gratias 
agendi hanc occasionem non omiserim. Berolinum reversus jam 
in eo sum, ut studia mea academica ad finem perducam. 

l. In Sophoclis traegoediis iis, quae supersint, nullam 
esse trilogiam neque omnino eum videri trilogias 
scripsisse. | 


II. Horat. Serm. I, 1, 108 ex variis lectionibus hanc ἡ 
maxime comprobandam esse: »illuc unde abii redeo, 


nemo ut avaruse. 


Ill. In Taciti dialogo c. II. cum Sauppio legendum esse 
»tamquam 2207? in eo«. 
]V. Athenis duo fuisse fora et vetus et novum Pisistrati- 


darum tempore constitutum. 


P 


In Aeschyli Persis versum 313 esse corruptum. 


Vl. Aristophanem deos Atheniensium gentiles non irrisisse. 


